text:
[SQ Amajji 18/2018] Akkuma namuu quba qabu mootummaan abbaa irree wayyaanee yeroo darbe hidhamtoonnivsiyaasaa akka lakkifaman ibsuunsaa ni yaadatama. Ibsa usaanii kanaanis wantoota waliin faallaafi wal xaxaa hojjetaas tureera. Namoota gadhiifamu jedhaman keessaa Ilmaan Oromoo kana dura mana hidhaa keessatti ajjeefaman maqaa itti dabalanii waamuun nama gowwoomsaa turaniiru.
Namoota 115 nibahu jedhame keessaa namni lubbuun jiru 111 qofaa akka ta’eefi Isaan keessaayis namoota 2 deebisanii hambisanii jiru. Kanneen nibahu jedhaman amma 109 qofa kan jiran yommuu ta’u, Namoota 109 bahuuf jiran keessaa ilmaan Oromoo lakkoofsaan 50 akka hin guunne himame. Namootuma lakkoofsaan 50 gadi tahan sana keessatti kan argamu maqaa ilmaan Oromoo mana hidhaa keessatti wareegamaniiti. Kanaafuu, Wayyaaneen namootuma hidhaadhaa nibaasti jedhamee eeggamaa jiru sana keessaayyuu lakkoofsi ilmaan Oromoo hedduu xiqqaa akka ta’e beekameera. Mana hidhaa guutee kan jiru lakkoofsaan guddaan ilmaan Oromoo akka ta’e namuu quba qaba.
Walumaagalatti namootni nibahu jedhamanii eegaman mana hidhaa Qilinxoorraa
Zoonii 1…namoota 31
Zoonii 2…namoota 34
Zoonii 3…namoota 46
Zoonii 4 fi Zoonii 5 keessaa namuu bahuuf maqaa hindhahamne ta’uus maddeen nuuf gabaasan.
Haatahu malee, lakkoofsa olitti tarreeffame keessa namootni lama kanneen maqaan isaanii galmee himannaa ‘Mato_Alaqa’ Maasrashaa Saxxee jalatti argamu akka hafan taasifamee jira. Isaanis;
1. Dhiinsaafi
2. Tolasaa kanneen jedhaman akk ta’e odeeffannoon karaa gabaasaa keenyaa mana hidhaa Qilinxoorraa nu qaqqabe addeesseera.
Kanaafuu, ummatni Oromoo Wayyaaneen hidhamtoota siyaasaa gadi nuuf lakkisaa jirti jedhanii daldala siyaasaa Wayyaaneen karaa miidiyaatiin nurratti afarsaa jirtu eegurra qabsoo eegalame roga hundaan finiinsanii Wayyaaneetti xumura godhuu qabu!
Guyyaa kaleessaa namoonni mana hidhaa wayyaanee sana keessaa gadhiifaman Dr. Mararaa dabalatee namoota badii tokko malee sababa gaaffii mirgaa gaafataniif qofa yakkamanii hidhaman ta’uun hubatameera.
Dura taa’aan paartii Koongirasii Federaalistiii Oromoo Dr. Mararaa Guddinaa affeerraa paarlaamaa Awrooppaatiin qaamolee garaa garaa waliin mari’atanii wayita biyyatti deebi’an Sadaasa bara 2016 kan hidhamanidha.
Dr. Mararaan Awurooppaa deebi’anii erga hidhamanii booda Oromiyaa keessatti jeequmsi akka ka’uu fi namaaf qabeenyarra miidhaan akka gahu waamicha gootaniittu jedhamuun mana murti federaalaa dame Lidataa dhaddacha yakkaa 19ffaatti himatamaniiru.
Himanni irratti banames
Dura taa’ummaa Paartii KFO fi paarticha dahoo godhachuun kaayyoo siyaasaa, amantaa fi ilaalcha dhuunfaa galmaan gahuuf yaaduun akkasumas mootummaarratti dhiibbaa uumuun sochilee siyaasa, hawaasummaa fi diinagdee biyyattii jeequufii kuffisuuf socho’aniiru.
Bara 2014 dhimma maastar pilaanii qindaa’aa Finfinneen walqabatee magaalota Oromiyaa tokko tokko keessatti deeggartoota isaanii jeequmsaa fi hokkaraaf kakaasaniiru.
Godina shawaa lixaatti ijaarsa daandii magaalaa Amboo gara Kaarraa geessuu addaan kuchisiisuun, kaampii gubsiisuun konkolaattotaa fi maashinaroota irraa balaa birrii miiliyoonaa lamaa fi kuma dhibba sagaliifii shantami torbaatti shallagamu akka barbadaa’u taasisaniiru jedha.
Magaalaa Burraayyuutti qabeenya birrii miiliyoona 42’tti shallagamu irra balaan akka gahu kakaasuu, godina shawaa kibba lixaatti aanaalee Walisoo, Ammayya, Gooroo, Tolee, Iluu, Qarsaa fi Wanciitti manneen bulchiinsa gandaa, manneen jireenyaa dhuunfaa, dhaabbilee inveestimantii habaaboo fi meeshaalee biroo miiliyoona 17’tti tilmaamamu irratti miidhaan akka gahu taasisaniiru.
Ayyaan irreechaa bara 2016 irratti hidhattoonni mootummaa uummata Oromoo ayyaanicha kabajaa ture irratti ajjechaa raawwataniin namoonni 678 ajjefamaniiru jechuun Televijiinii Oromiyaa Midiyaa Netwoorkitti himuun waamicha jeequmsaa dabarsaniiru kan jedhanidha.
Dr. Mararaan Barataa mana barnootaa Amboo sadarkaa lammaffaa ta’anii wayita jiran hirmaannaa Siyaasaa akka eegalan odeeffannoon seenaasaaniirraa arganne ni addeessa.
Barataa Yunivarsiitii Finfinnee wayita turanittis Miseensa Ma’isoon ta’an.
Miseensa Ma’isoon ta’uu isaaniitiif mootummaan Dargii murtee seeraa malee waggaa torbaaf isaan hidheera. Kufaatii dargii booda paartii siyaasaa hundeesanii hirmaannaa siyaasaa isaanii itti fufan
Bara 1997 filannoo biyyoolessaa irrattti hirmaachuun filatamuun miseensa mana maree bakka bu’oota uummataa ta’an.
Yunivarsiitii baroota hedduuf barnoota siyaansii Siyaasaa itti barsiisan irraa ariyataman
Afferraa Paarlaamaa irratti argamanii wayita deebi’an qabamanii hidhaman
Dr. Marara Guddinaa mootummaa mormuu kan eegalan barataa sadarkaa lammafffaa Amboo wayita turaniifi Qabsoo barattootaa sirna hayla sillaasee kuffisuuf sababa ta’e keessaas harka qabus jedhama.
Bara barataa banoota saayinsii Siyaasaa Yunivarsiitii Finfinnee turanittis sirna bittaa humna waraanaa Mangistuu Haylamaariyaamitti sirnicha mormuun socho’aa turan. Sababa kanaafis murtee yakkaa tokko malee waggoota tptbaaf hidhaman.
Wayita hidhaatii bahanis barnoota isaanii itti fufuf gara Yunivarsiitii Ameerikaa magaala Kaayerootti argamuutti imalan.
Sirni Dargii erga Aangoorra Bu’ee waggoota shan keessatti Dr. Mararaan Paartii biyyoolessaa Koongireesii Oromoo hundeessuun ammas gara hirmaannaa siyaasaatti deebi’an.
Kaayyoon Paartiin Dr. Maraaraan hundessan kanaa inni guddaan biyyaa Itophiyaa jedhamtu keessatti uummatta bal’aa baroota heedduuf cunqurfamaa ture hiree isaa akka ofiin murteefatu gochuu ture.
Itti dabalees Afaan Oromoo Amaariffaatti dabalee Afaan Hojii Federaala akka ta’u gochuu ture.
Moggaasni maqaa paartichaa akka jijjiiramu miseensotaan haaluma gaafatmeen bara 2008 paartii Koongireesii Uummata Oromoo akka ta’u murteessuun hojii hooggansaa paartii siyaasaa isaanii itti fufan.
Dr. Mararaan paartilee siyaasaa biro waliinis ta’uun qindoomina biyyolessumaa paartilee siyaasaa gidduutti fiduuf paartilee ”Hibartii” fi ”Madrak” jedhaman hundeessuu fi dursuudhaaniis gahee olaanaa qabu.
Hojiilee siyaasaa maddiittis Yunivarsiitii hangafa biyyaatti Finfinnee keessatti baroota dheeraaf barsiisaa fi hoogganaa muummee barnoota saayinsii Siyaasaa ta’uunis tajaajilaa turaniiru.
Dr. Mararaa Guddinaa Miseensummaa Mana maree bakka bu’oota uummataaf dorgomanii kan turan yommuu ta’u filannoo bara 2002 naannoo dhaloota isaanii shawaa lixaatti injifachuun miseensa paarlamaa ta’aniiru.
Mana maree sana keessattis sagalee uummataa ta’uun fayidaan uummataa akka kabajamuuf gahee olaanaa bahaniiru.
Bara 2014 tti mormii naannolee Oromiyaa keessatti dhohee yeroo dheeraaf itti fufeen labsii yeroo hatattamaa cabsuun qaamolee farra nageenyaa ta’aniifii gareewwan shororkeesitoota jedhaman waliin hariiroo qabdu jedhamuun sadaasa bara 2016 hidhamaniiru.
Dr. Mararaan beekumsa saayinsii siyaasaa barataa ta’uuniifi barsiisummaan horatan akkasumas hoogganaa partii siyaasaa mormituu ta’uun horataniin Siyaasa Itoophiyaarratti barruulee heedduu barreesaniiru. Dhimmuma kana irrattis waltajjiwwan adda addaa irratti ibsa kennuuf afeeramaniiru.
Hidhamuu isaaniin duras sadaasa bara 2016 affeerraa Paarlaamaa Awroopaatiin miseensota paarlaamaa Awroopaaf haala siyaasaa Itoophiyaa keessa jiru ilaachisee ibsa kennaniin labsii yeroo atattamaa mootumman Itophiyaa labse balaaleffatanii turan. Dabalataanis hooggantoota dhaabbilee paarlaamaa Itophiyaatiin shororkeessitoota jedhaman akka ‘Ginboot 7’ waliin wal arguun isaanii hidhamuu isaaniif sababa akka ta’e dubbatamaa jira.
Guyyaama kaleessaa Qabsaa’aan Oromoo Obbo Dhaqqaboo Waari’oo Hidhaarraa Hiikamaniiru.
Obboo Dhaqqaboo Wari’oo waggaa lama dura Goodina Aarsii Lixaa Magaalaa Shaashaamaannee irraa humna tika wayyaaneetiin butamuun Mana hidhaa Maa’ikeelaawwii keessatti hidhamaa erga turanii booda Man Murtiitti dhiheeffamuun, Abbaan alangaa Wayyaaneetiin Miseensa ABO Dha jedhamuun himannaa Shoororkeessummaa irratti banamus, ragaan gahaa isaanirratti waan hin argamneef Manni Murtii Federaalaa dhaddacha gaafa guyyaa 16/01/2009 wabii qarshii 7000‘n akka lakkifaman murtee dabarsus Poolisiin ajaja mana murtii fudhachuu diduun, hanga kaleessaatti hidhuun Mana hidhaa keessatti dararaa akka turan ni yaadatama.
Obbo Dhaqqaboo Waariyoo jaarsa buulessaa fi qabsaa’aa Oromoo umrii waggaa 71 hogguu ta’an, hidhaa fi dararaa waggaa lamaa booda guyyaa kaleessaa hidhaarraa akka hiikaman beekameera.
Akkasumas obbo Dastaa Dinqaa dura taa’aa Liigii dargaggoo paartii KFO, Lalisee Baahiruu, Caalaa Fiqaaduufi kanneen maqaan ammaaf nun dhaqqabiin muraasni guyyaa kaleessaa mana dabaa wayyaaneetii ba’aniiru.
@@@@
Goodina Baalee Aanaalee Gammoojjii Keessatti Lammiiwwan Keenya Kanneen Poolisoota Liyyuu Haylii Soomaaleetiin Qe’eefi qabeenya isaaniirraa buqqa’anii Jiran Beela Hamaaf Saaxilamuun Hiraarfamaa Akka Jiran Beekame!
Lammiileen Oromoo poolisoota humna addaa Soomaaleen qe’eefi qabeenya isaanii irraa buqqa’uun aanaalee gammoojjii Baalee keessa jiran rakkoo beelaa hamaaf saaxilamuun hiraarfamaa akka jiran maddeen gabaasaniiru.
Akkuma beekamu lolaa fi weerara qindaa’aa Murni bicuu TPLF fi Humni addaa Naannoo Soomaalee Uummata Oromoo fi Naannoo Oromiyaa irratti geggeessaa jiraniin ilmaan Oromoo 700,000 ol qe’ee fi qabeenya isaaniirraa buqqa’uun yeroof Oromiyaa bakkeewwan gara garaa qubatanii akka jiran ni beekama.
Lolaa fi weerara qindaa’aa Uummata Oromoo fi Naannoo Oromiyaa irratti baname kana hordofuunis, lammiiwwan keenya qe’ee fi qabeenya isaaniirraa buqqifamanii aanaalee gammoojjii Baalee keessa jiran beela hamaaf saaxilamuun dararamaa akka jiran maddeen gabaasaniiru.
Lammiiwwan keenya kun gargaarsa hatattamaa hin argatan yoo tahe, balaan guddaa uumamuuf akka deemu kan akeekkachiisan maddeewwan keenya, Uummatni keenya biyya alaa fi keessaa, dhaabbileen gargaarsaa fi Mootummaan Oromiyaa dirmannaa hatattamaa gochuu akka qaban waamichi dhihaateera.
Haaluma kanaan yeroo hammaatti lammiiwwan keenya aanaalee gammoojjii Baalee keessa qubachuun gargaarsa hatattamaa barbaadan, Aanaa Beeltoo Nama 16,000, Gurraa Dhaamolee Nama 9000, Sawweena Nama 6000, Addeellee gara nama 3000 ol akka ta’an beekameera.
Hawaasnii keenya Kalatii hundaan jiru Akkumma kanaan dura Ummata keenya shiira diinatin qe’eef qabeenya isaani irraa buqaa’aniif Tumsa kalatii adda addaan taasisa ture ammas qaamni rakkoon hawaasa kooti ana malee qaama ilaalatu hin qabu jedhu hunduu rakkina kanaaf furmaata waara kenu irrat akka qooda keessan baatan dhaamsa Hatatamma dabarsuu barbaadna .
Lammiiwwan keenya kun gargaarsa hatattamaa hin argatan yoo tahe, balaan guddaa uumamuuf akka deemu kan akeekkachiisan maddeewwan keenya, Hawaaani Oromoo guutuu Oromiyaas ta’e kan biyya alaa, Mootummaan Naannoo Oromiyaa akkasumas Dhaabbileen gargaarsaa, Afooshaaleen Oromoo, Aktiivistoonnii fi miidiyaaleen hundi dhimma kana xiyyeeffannoo barbaachisu itti kennuun akkaataa lammiileen keenya gargaarsa hatattamaa argatan dhaamsa dabarsina.
@@@@@
Baha Oromiyaa aanaa Gursum Araddoota zoonii Booraalee keessatti reebicha hidhaafii doorsisni akkuma itti fufetti jiraachuun dhaga’ame.
dargaggoota 5
#Abdujabbar fi
#Ahmad_Abdi_Alii dabalatee dargaggoonni sadii magaalaa Qorii ifi Booraale irraa qabamanii bombaasitti eega hidhaman booda isiniitu booraale akka oromoo jala galtu kakasaa nurratti duulchisaa ture isin ABO ykn #Qeyroolamaanirraa tokko jechuun yeroo addaa addaa eega mana murtiitti dhiheeysan booda dargaggoonni kun nuti arras boruus oromoodha lafti teenyaas oromiyaadha ja’anii waan mana murtii # Abdi_Iilley waakkataniif bombaasitti asdeebisanii harkaafii miila walitti hidhanii fannisuudhaan bombaasitti nama oromoo himatu akkana goona ja’anii ummaata daawwachiisaa jirachuun dhaga’ameera.
Mootummaan Wayyaanee maqaa hidhamtoota siyaasaa hiikuu jedhuun ammas ilmaan Oromoo irratti shira guddaa xaxaa jiraa jiraachuun saaxilame.
[SQ Amajji 18/2018] Akkuma namuu quba qabu mootummaan abbaa irree wayyaanee yeroo darbe hidhamtoonnivsiyaasaa akka lakkifaman ibsuunsaa ni yaadatama. Ibsa usaanii kanaanis wantoota waliin faallaafi wal xaxaa hojjetaas tureera. Namoota gadhiifamu jedhaman keessaa Ilmaan Oromoo kana dura mana hidhaa keessatti ajjeefaman maqaa itti dabalanii waamuun nama gowwoomsaa turaniiru.


c: text/html

text:
Seera tumtoonni Somaaliyaa Mohammed Mursal Abdirahman afaan yaa’ii paarlaamaa haaraa gochuun har’a filatanii jiru.Kunis eegumsa guddaa jala kan jiru gamoo paarlaamaa somaaliyaa keessatti sagalee marsaa lamaa eega kennamee booda.
Abdirahman aangoo ministeera Ittisaa irraa torban darbee gadhiisuun afaan yaa’umaaf dorgomuun sagalee jiran 265 keessaa 147 argatan.
Duraan itti aanaa ministeera telekomunikeeshinii ka turan Ibraahim Yarow injifatan. Yabroon sagalee 118 argatan.
Angoo kanaaf kaadhimamtoonni kudhan kan dhiyaatan yoo ta’u Ebla 12 namnii siyaasaa beekamaan Mohammed Osman Jawaarii eega aangoo sana gadhiisan booda barcuumii sun banaa ture.

robotstxt: allowed

filter: keep


text:
Gaaffii fi Deebii Obbo Huseen Hammuu fi Dargaggoo Haruun Hasan Waliin Taasifame(Ebla 13/2018)
OMN:Oduu Fulb. 14,2015 Godina Harargee Lixaa Aanaa Odaa Bultumitti lafa Investmentii Manneeniif jecha qonnaan bultoota irraa lafti fudhatamaa jiraachuu jiraatan aanichaa OMN...
OMN:Oduu Fulb.14,2015 Daandiin Oromoo ykn ‘’Oromo street’’jechuun, magaalaa Minniyaapoolis keessatti akka moggaafamuuf, murtii mana maree kutaa biyya Minnesootaan ragga’ee ture, tibba kana...
Fiilmiin Amaanaa jedhamu, kan Afaana Oromootiin hojjatamee ture, tibba dhufu, hawaasa Oromoo Ameerikaa kaabaa kutalee biyyatti hedduu keessa jiraatan biratti, daawwatamuuf qophaahamaa...
OMN:Oduu Fulb.14,2015 Humnooni waraanaa Sochii Adda Dimookiratawaa Ummata Tigray 700 ol daangaa Cabsuun akka Itoophiyaa seenan gabaafame. Humni waggaa tokko oliif dhoksaan...
OMN:Oduu Fulb.13,2015 Godina Gujii Aanaalee gara garaa keessatti uummanni hanqinaalee tajaajila misoomaa dhabuudhaan rakkachaa akka jiran himame. Godinuma Gujii kana keessatti sababa...
OMN:Oduu Fulb.13,2015 Godina Gujii Magaalaa Adoolaa Woyyuu keessatti dargaggoota miseensa paartii kongireensii federaalistii Oromoo ta’an, tokko shaneedhaan ijaaramuu diddan ittiin jechuudhaan mootummaan...
OMN:Oduu Fulb.13,2015 Ayyaana Irreechaa Fulbaana baranaa Hora Harsadeetti kabajamuuf deemurratti Misirroowwan 80 ta’an gahilasaanii akka godhatan gargaaruuf jecha kafaltii malee tajaajiluuf qophaa’ee...
OMN:Oduu Fulb.13,2015 Biyya Spain keessatti uummanni naannoo Barcelona miliyoonaan olii, Kataloniyaa akka biyya of dandeette taatee Spain irraa cittuuf hiree ofii ofiin...
OMN: Haala 1991 fi Ammaa Ilaalchisee turtii Obbo Maatiyaas Guddinaa wajjin (LIVE) Caamsaa 26, 2018
OMN: IMALA AARTII, Ayyuub Abuubakar Eenyu? (Caamsaa 26, 2018)
OMN: Weera Baatee, Wallo ( Caamsaa 26, 2018)
OMN: Oduu Caamsaa 26, 2018
OMN: ODUU Amma Nu Gahee (Caamsaa 25, 2018)
OMN: ODUU Amma Nu Gahee (Caamsaa 25, 2018)
OMN: Xiinxala Haala yeroo Irratti (LIVE) Caamsaa 25, 2018
OMN: ODUU (Caamsaa 25, 2018)
OMN: WEERARA DAANGAA OROMIYAA FI DEEGGARSA LAMMIILEE (caamsaa 25, 2018)
OMN: Oduu amma nu gahe (Lola Walloo) cammasaa 24, 2018)


text:
Lammiilee balichaan miidhaman baraaruuf sochii cimaan taasifamaa tureera
Dhalli namaa durii eegalee jireenya fooyya’aa jiraachuuf akkasumas fedhii bu’uuraasaa guuttachuuf bakkaa bakkatti socho’aa tureera. Barri adamoofi firii mukaa funaananii jiraachuus taatee bakkaa bakkatti socho’uun kan guutame ta’uu seenaan ni addeessa.
Har’as taanaan godaansi bakka tokkoo bakka biraatti taasifamu kan dhaabbate miti. Haaluma kanaan, godaansi biyyaa biyyatti, baadiyyaa magaalaatti taasifamu daran dabalaa jira. Namootni godaansa biyya ofiirraa gara biyya ambaatti taasifamurratti hirmaatan baay’eensaanii milkaa’ina dhabuun badhaadhina yaadan caalaa rakkoo hamaaf saaxilamaniiru, osoo seeraan ala imalanii galaanarratti lubbuusaanii dhabaniiru.
Barreeffama kootiif bu’uura kan ta’e namoota naannolee garagaraarraa Finfinneetti godaanuun naannawa Qosheetti torban darbe balaa hamaan isaan mudateedha. Namootni kunniin baay’eensaanii baadiyyaa biyyattiirraa sababoota adda addaatiin Finfinneetti kan godaanan ta’uu kanneen lubbuun hafan tokko tokkorraa hubachuun danda’ameera.
Namootni baay’een osoo haala jireenya magaaalattii hinhubatiin waan manaa bahaniif gariin gara kadhaatti, kuun ammoo 'jireenyasaanii' karaarra buufachuuf dirqamaniiru. Jireenyi namootni naannawa Qoshee buufataniis waan kosii kana keessaa funaanamee gurguramurratti kan bu’uurefateedha. Garuu maal godha? Qosheen kaleessa isaan sooraa ture har’a ammoo dabareesaa isaan soorachuuf garaa jabaate.
Qosheen tuullaa kosii baroota dheeraaf walitti qabameedha. Jiraattotni naanawaa Qoshee garri tokko lafa seeraan kennameef irratti mana ijaarratanii kan jiraatan yommuu ta’u, gariin ammoo seeraan ala sharaa diriifatanii kanneen jiraataniidha.
Kosiin kun jireenyasaaniif yaaddoo ta’uun hubatamee warra karaa seeraanis ta’e seeraan ala bakka kana qubatan kaasuuf bara darbe galmeeffamanis hanga ammaatti sababoota garagaraatiin hojiitti hiikuu dhabuun gaaga’ama uumame kana jalaa ummata baraaruun hindanda’amne.
Gama biraatiin ammoo jiruufi jireenyi namoota bakka kana qubatanii irra caalaatti waan kosii kana keessaa argamurratti kan hudaa’e waan ta’eef yaadni, “Achii kaanee maaliin jiraatna? Maal keessa jiraatna?” jedhu ummata biraa ka’aa jira. Kanas ta’u sana lubbuun namoota baay’ee gaaffii kana qabatanii osoo jiranii dabarteetti.
Haa ta’u malee, warra balicharraa hafaniif Bulchiinsi Magaalaa Finfinnee da’oo (mana jireenyaa) dhaabbataa kennuuf waadaa galeeraa. Kana malees, gargaarsi mootummaa, dhaabbilee mitmootumma, amantiifi namoota dhuunfaa hanga Kibxata darbeetti qarshii miliyoona 76 ga’eera. Gumaachi taasifamu mirgisisaa ittifufuun lammiin lammiif gaaddisa ta'uu kan agarsiisuudha.
Walumaagalatti akkuma mammaaksa, “Waan nyaadhaatti waa nama nyaatti” jedhamu san oduu dharaatiin gowwomfamuun maqaa, “Jireenya fooyya’aa barbaaduutiin” qe'eefi bultoo ofii gad lakkisanii godaanuun yoomiyyuu balaa guddaa waan qabuuf haala qabatamaa jiru hubatanii socho'uun barbaachisaadha.
Gargaarsa namoota baraaramaniif taasifamu finiinsuu cinatti furmaata waaraaf misooma magaalotaafi baadiyyaatti eegalame caalaatti si'eessuun barbaachisaadha. Dhumarrattis, warra balichaan lubbuusaanii marartuu dhabaniif gaddaa, haaluma eegalameen kanneen lubbuun hafanitti abdii horuun gocha fursa argachuu qabuudha.
Waaqshuum Fiqaaduutiin


text:
Dobartoota tiksee/ lallabdoota? Macaafni Qulqulluun waa’ee tajaajila dubartootaa maal jedha?
Gaaffii: Dobartoota tiksee/ lallabdoota? Macaafni Qulqulluun waa’ee tajaajila dubartootaa maal jedha?
Deebii: Har’a waldaa kiristaanaa keessatti durbatoonni akka tiksee ta’uu fi barsiisuu caalaatti tarii baay’ee hoo’inaan kan irratti falmiin ka’u miti. Sababa kanaaf, dhimma kana akkaataa walmorkii dhiiraa fi dubartii gidduutti ilaaluu dhiisuun barbaachisaa dha. Dubartoonni dubartiin akka soortuutti hin tajaajille fi Macaafni Qulqulluun tajaajila dubartootaa irratti akka daangaa kaa’e amanan jiru, darbee immoo, dubartoonni akka soortuuttis ta’e barsiistuutti akka hin tajaajille kan daangessu akka hin jirre kan amananis dhiironni jiru. Inni kun dhimma oftuulummaa yookiin balfannoos miti. Inni dhimma hiikaa Macaafa Qulqulluuti.
Sagaleen Waaqayyoo kan dubbatu, “Dubartiin abboomamuu hundumaan gab jettee haa barattu. Dubartiin gabiitti haa jiraattu nan jedha malee haa barsiiftu, dhiira irrattis aboo haa qabaattu hin jedhu” (1 ximootewos 2:11-12). Waldaa keessatti, dhiiraa fi dubartootaa ga’ee adda addaa kenneeraaf. Inni kun bu’aa karaa sanyiin dhala namaa itti uumamee fi karaa cubbuun gara biyya lafaa ittiin seene dha (1 ximootewos 2:13-14) Waaqayyo karaa ergamaa Phaawoloos dubartoonni akka hin barsiifne yookiin dhiirota irratti aboo hafuuraa akka hin qabaanne daangesseera. Kun dubartiin akka soortuutti, kunis ifatti barsiisuu, lallabuu, fi dhiira irratti aboo hafuuraa qabaachuu dhowwaa.
Tajaajila dubartii kan ailaalchisee “mormii” heedduut jiru. Sababni Phaawloos dubrtoonni akka hin barsiifne dhowwee inni beekamaan tokko, jaarraa tokkoffaa keessa dubartoonni barumsa hin qaban waan tureef. Haa ta’u malee, asitti 1 Ximootewos 2:11-14 irratti sadarkaa barnootaa kaasa. Tajaajilaaf barnootini utuu barbaachisaa ture ta’e barnootni Yesus heedduun ulaagaa hin guutan ture. Tajaajila dubartootaa ilaalchisee mormiin inni lammaffaan Phaawloos dubartoota Efeesoon duwwaa barsiisuu irraa dhowwe (1 Ximootewos Xiimootewoosiif barreeffame ture, soortuu waldaa Ephesoon kan tureef). Magaalaan ephesoon beekamaa ture mana qulqullummaa Arxeemsi, waaqittii tolfamtuu Griik/Roomaa sanaaf. Taayitaan sirna waaqeffannaa mana sagadaa Arxeemisii keessa kan dubartoota ture. Haa ta’u malee, macaafni 1 Ximootewos bakka kamittuu Arxeemsiin hin eerre, Phaawloosis waaqeffannaa Arxeemsiin daangaa isa 1 Ximootewos 2:11-12 keessaatiif hin eerre.
Mormiin inni beekamaan inni sadaffaan Phaawloos kan inni agarsiisaa jiru waa’ee haadha manaa fi abbaa manaati walumaa galatti dhiirottaa fi dubartoota miti. Jechi Grikii keeyyata kana keessaa haadha manaa fi abbaa manaa ilaallata; haa ta’u malee hiikni inni bu’uuraa waraabbii kana keessaa dhiiraa fi dubartoota ilaallata. Darbees jechi Grikii gosti tokkichi lakkoofsa 8-10 keessatti itti gargaaramamaniiru. Dhiirota duwwaatu bakka kadhannaatti dheekkamsaa fi qocolloo malee harka isaanii ol kaasaa (lakkoofsa 8)? Dubartoota duwwaatu uffata qajeelaa uffachuun, hojii gaarii hojjechuun Waaqayyoon waaqeffataa (lakkoofsa 9-10)? Dhugumaan miti. Lakkoofsi 8-10 ifatti dhiirotaa fi dubartoota ilaallata, abbaa manaa fi haadha manaa duwwaa hin ilaallatu. Keeyyata lakkoofsa 11-14 keessaa abbaa manaa fi haadha manaa qofa kan ilaallatu humtuu hin jiru.
Ammas hiika kana tajaajila dubartootaa ilaallatee mormiin garri biraran dubartoota taayitaa qabaachuun geggeessaa turan Macaafa Qulquluu keessaati keessattuu Maariyaam, Debooraa, Haldaha warra Kakuu moofaa keessati. Mormiin kun dhimmoota barbaachisaa ta’an muraasa mul’isuu irraa kufa. Jalqaba, Debooraan abbootii firdii dhiirota 13 keessaa dubartii ishee tokkittii turte. Haldahan dubartoota heedduu Macaafa Qulqulluu keessatti eeraman keessaa raajii ishee tokkittii dha.
Geggeessuummaa wajjin walitti dhufeenyi Maariyaam obboleettii Aaroonii Musee ta’uu ishee qofa dha. Dubartoonni baay’ee barbaachisoon lamaan yeroo bara Moototaa Ataaliyaa fi Elzaabeel- fakkeenya dubartoota geggeesitoota qulqullaa’oo kan hin ta’in. Kanaaf dhimmi dubartoonni Kakuu Moofaa keessatti aboo qabaachaa dhimma kanaa wajjin waanta wal qabatu miti. Macaafni 1 Ximootewosii fi ergaaleen soortuu kanneen biroo waldaa kiristaanaaf- dhagna Kiristoosiif fakkeenya haaraa qopheessu fakkeenyummaan inni haaraan sunis waldaadhaaf caasaa taayitaa of keessatti qabatee jira, saba Israa’eeliif miti yookiin kakuu moofaa keessaa waanta qabatamaa ta’e kamiifuu.
Kakuu Haaraa keessaa Phirisiqiilaa fi Fobeetti fayyadamuudhaan walmorkiin walfakkaataan taasifamaniiru. Hojii Ergamootaa 18 keessatti, Phirisiqiilaa fi Fobeen Kiristoosiif tajaajiltoota amanamoo ta’uudhaan dhiyaataniiru. Maqaan Phirisiqiilaa jalqaba eerame, tarii abbaa manaa ishee caalaa tajaajila keessatti baay’ee “beekamtuu” ta’uu ishee agarsiisuudhaf. Haa ta’u malee Phirisiqiilaan 1 Ximooteewos 2:11-14 wajjiniin karaa wal mormuun tajaajila irratti akka hirmaatte kan ibsu bakka kamiinuu hin jiru. Phirisqilaa fi Aqiilaan Aphiloosiin gara mana jaraatti fiduudhaan duuka buutuu isa godhan, sagalee Waaqayyoo caalaa sirriitti isaaf ibsuudhaan (Hojii Ergamootaa 18:26).
Roomaa 16:1 keessatti Foobeen bakka “tajaajiltuu” akka “daaqoniitti” yoo fudhatamte inni sun Foobeen waldaa keessatti akka barsiiftuu akka turtetti hin agarsiisu. “Barsiisuu kan danda’u” akka ulaagaaleetti kan kenname daaqoniif utuu hin taane jaarsolii waldaatiif (1 Ximootewos 3:1-13; Titoos 1:6-9). Jaarsoliin/ warri soortuun/daaqonoonni akka “abbaa manaa dubartii tokkootti” ibsamaniiru. “nama ijoolleewan amanan qabu” fi “namoota amanamoo.” Karaa ifa ta’een ibsoonni kun dhiirota ilaallata. Dabalataanis 1 Ximootewos 3:1-13 fi Titoos 1:6-9 keessatti jaarsolii/ warri soortuu fi daaqonoonnidhaaf guutummaatti maqdhaala saala dhiiraatti gargaarama. Caasaan 1 Ximootewos 2:11-14 keessa kan jiru “sababicha” isaa guutummaatti ifa. Lakkoofsi 13 “fi” jechuun jalqabee hima Phaawloos isa lakkoofsa 11-12 tiif “sababa” kenna. Dubartoonni maaliif hin barsiisanii yookiin dhiirota irraatti taayitaa maaliif hin qabaatanii? Sababni isaa, “Addaam duraan dursee tolfame Hewwaan immoo ergasii tolfamte. Addaam hin sossobamne, dubartittiin garuu sossobamtee seera cabsituu taate.” Waaqayyo Addaamiin jalqaba uume itti aansuudhaan akka isheen Addaamiif “gargaartuu” taatutti Hewwaaniin uume. Tartiibni uumamaa kun maatii keessa (Efesoon 5:22-33) fi waldaa keessatti hojmaatessa kan gamtaa qaba.
Dhugaan dubartittiin sossobamuu ishees dabalataan dubartoonni akka soortuutti akka hin tajaajillee yookiin dhiira irratti aboo hafuuraa akka hin qabaannee akka sababaatti kennameera. Kun tokko tokko dubartoonni sababa salphaatti gowwomsamanuuf barsiisuu akka hin qabne akka amanan jara taasiseera. Yaadni kun kan falmii kaasuudha, garuu dubartoonni yaa caalatti sossobaman, maaliif akka ijoollota barsiisan hayyamameef (warra salphaatti sossobaman) dubartoota kan biroos (warra caalaatti sossobamu jedhamanii yaadaman)? Inni waanta barreeffamichi jedhu miti. Dubartoonni dhiirota hin barsiisan yookiin dhiira irratti aboo hafuuraa hin qabaatan sababni isaa Hewaan sossobamtee turte. Sababa kanaaf, Waaqayyo waldaa keessatti barsiisuudhaaf aboo jalqaba dhiirotaaf kan kenne.
Dubartoonni kennaa keessummaa simachuutiin, araaraan, barsiisuu fi gargaarsaan sadarkaa guddaa irraa ga’aniiru. Tajaajilli waldaa kiristaanaa heedduun dubartoota irratti kan irkatedha. Dubartoonni waldaa keessa walga’ii keessatti akka hin kadhannee yookiin raajii hin dubbanne hin dhowwamne (1 Qorontoos 11:5), dhiirota irratti abuu hafuuraa akka hin qabaanne dowwaa malee. Macaafni Qulqulluun bakka kamiinittuu dubartoonni kennaa Hafuura Qulqulluu akka hin fudhanne kan dhowwu hin jiru (1 Qorontoos 12), dubartoonni, akkuma dhiirotaa tajaajilaaf waamamaniiru, firii Hafuura Qulqulluu akka agarsiisaniif (Galaatiyaa 5:22-23), wangeela warra badaniidhaaf akka labsaniifis (Maatewoos 28:18-20; Hojii Ergamootaa 1:8; 1 Pheexroos 3:15).
Waaqayyo dhiironni duwwaan waldaa keessatti taayitaan qabaachuun akka tajaajilanii fi aboo hafuuraa qabaachuudhaan akka barsiisan muudeera. Kun sababa dhiironni caala barsiisota ta’aniidhaaf miti, yookiin dubartoonni gada aantota yookiin beekumsaan sadarka gad aanaa waan qabaataniidhaaf miti (isa sababa hin taane). Inni salphaadhumatti akka waldaan akka sanatti jiraattuuf waan karoorseedhaaf malee. Dhiironni geggeessummaa hafuuraatiif fakkeenya dhaabuu qabu- karaa jireenya isaanii fi dubbii isaanii. Dubartoonni ga’ee muraasa ta’e qabaachuu qabu. Dubartoonni dubartoota kan biraa akka barsiifamaniidhaaf jajjabeeffamaniiru (Titoos 2:3-5). Macaafni Qulqulluun dabalataan dubartoonni akka jarri ijjoollee hin barsiifne hin dhowwu. Dubaartoonni kan isaan dhowwaman inni tokkichi akka hin barsiifnee fi dhiirota irratti akka aboo hin qabaanneedha. Inni kun dubartoonni akka soortuuwwan/barsiisota ta’anii hin tajaajillee amansiisuu danda’a. Inni kun dubartoonni barbaachisummaa isaan qaban gad hin xiqqeessu, karaa ta’e kamiinuu, garuu bakka kanaa taajaajila karoora Waaqayyoo wajjin caalaa walii galu fi kan jaraaf kenname irratti kan xiyyeefate jaraa kenna.
English
Dobartoota tiksee/ lallabdoota? Macaafni Qulqulluun waa’ee tajaajila dubartootaa maal jedha?


text:
Mana hidhaa Qaalitti keessatti hidhamee kan jiru Gazexxeessaa Iskindi Naggaa Dhaabbata preesii sadarkaa addunyaa biraa badhaafamee jira.Dhaabbatti kun kanneen jireenya isaanii wareeguun haala rakkisaa ta’e keessatti illee ituu hin hafiin ooguma Gazexxessummaa qabaniin walabummaa preesiif qooda olaanaa ka gumaachan akksumas walabummaan yaada ofii ibsuu jajjabeessuuf jecha kanneen wareegama baasaniif goota jechuun badhaasa.
Iskidir Naggaaf badhaasa kana kennuuf sababaan tokko seera farra shoroorkaa mootummaan Itiyoophiyaa baase yaada uummataa ukkaamsuuf itti gargaarame jechuun yeroo dheeraaf mormuu isaatiif ta’uun ibsamee jira.
Gabaasa guutuu kana cuqaasuun dhaggeefadhaa


text:
AASSSSOOCCIIAAÇÇÃÃOO BBRRAASSIILLEEIIRRAA DDAASS IINNDDÚÚSSTTRRIIAASS DDEE BBIIOOMMAASSSSAA EE EENNEERRGGIIAA RREENNOOVVÁÁVVEELL
BBRRAAZZIILLIIAANN AASSSSOOCCIIAATTIIOONN IINNDDUUSSTTRRYY BBIIOOMMAASSSS AANNDD RREENNEEWWAABBLLEE EENNEERRGGYY
RREEVVIISSTTAA...
More
AASSSSOOCCIIAAÇÇÃÃOO BBRRAASSIILLEEIIRRAA DDAASS IINNDDÚÚSSTTRRIIAASS DDEE BBIIOOMMAASSSSAA EE EENNEERRGGIIAA RREENNOOVVÁÁVVEELL
BBRRAAZZIILLIIAANN AASSSSOOCCIIAATTIIOONN IINNDDUUSSTTRRYY BBIIOOMMAASSSS AANNDD RREENNEEWWAABBLLEE EENNEERRGGYY
RREEVVIISSTTAA BBIIOOMMAASSSSAA,, BBIIOOEENNEERRGGIIAA EE EENNEERRGGIIAA RREENNOOVVÁÁVVEELL
MMAAGGAAZZIINNEE BBIIOOMMAASSSS,, BBIIOOEENNEERRGGYY AANNDD RREENNEEWWAABBLLEE EENNEERRGGYY
Less


text:
Mootummaan naannichaa ibsa har’a baaseen ergamni shoroorkaa Shaabiyaa fi ergamtootasaa humna gamtaawaa ummattootaatiin ni fashalaa’a jedheera.
Sochii tibbanaatiinis Ummata waggoota hedduuf waliin jiraatan walficcisiisuuf carraaqqiin taasise ummattoota fageessanii yaadaniin dhaabameera jedhe.
Biyyattiitti sirni abbaa irree erga barbdaa’ee asitti sirni federaalawaa saboonni sablammoonniifi ummattoonni mirga walqixa ittiin keessumeeffaman, mirgi ittiin ofiin ofbulhaniifi dhimma biyyaa irratti mirga walqixa ittiin murteessan ijaaruun akka danda’ame ibsi kun mul’iseera.
Kallattii ijaarsa sirna Demookratawaa Mootummaan misoomawaan diriirseen Nagaa amansiisaa itti fufsiisuufi ummattoonni mootummaa wajjin hiriiruun biyyattii yaaddoo bibittinnaa’uu keessaa baasuun gara jijjiirama fakeenya ta’e galmessisuutti erga ce’amee waggoonni kurnan lama caalan lakkaa’amuus eeree jira.
Garuu jijjiirama galmeeffame kanatti kan inaafe mootummaan Shaabiyaa Nagaa biyyattii boressuufi imala haaromsaa eegalame gufachiisuuf carraaqqiin inni hin taasifne akka hin jirre ibsichi mul’iseera.
Duulwwan badii Shaabiyaan qindeessu tumsa ummattootaafi humna tasgabbii keenyaan qolatamaa kan ture ta’us gareen shoroorkaa kun har’as akkuma bare gocha shoroorkaa raawwatu irraa of qusachuu hin dandeenye jedheera.
Tibbana Asmaraatti miseensoota garee badii leenjisee bobbaaseen Goondar kaabaatti Namoota Nagaafi miseensoota humna tasgabbii irratti miidhaa qaamaa geessiisuufi lubbuu balleessuun isaas kanuma kan mul’isu akka ta’edha ibsa kanaan kan eerame.
Mootummaan Naannoo Oromiyaa goccha shoroorkaa kana balaaleeffachuun, gocha shoroorkaa raawwatameen miseensoota poolisii Naannoo Amaaraafi federaalaa akkasums lammiiwwan Nagaa lubbuun isaanii darbeen gadda itti dhaga’ame ibsuudhaan maatiifi darboota isaaniitiif jajjabina hawwa jedheera.


text:
Dhiisi Maaloo Si Itti Bariitee Jirti!
Damee Boruutin, Gurraandhala 9, 2018
Hooggantoon TPLF reenfa meeqa irra tarkaanfatan dhufanii akka uummata Itopiyaa hundaa waraana Dargii jalaa akka bilisa baasan bara bittee isaanii kana hundaa yaroo xibaaraa jiran dhagaa jira. Har’as akkuma kana. Dhugaan jiru garuu waraana Dargii kan cabse qabsoo uummatoota Itopiyaa hundaatti. TPLF bara Dargiin jiru biyya isaanii keessatti warana Dargii lolaa turte. Uummatni Eritiraa, uummatni Oromoo, Uummatni Ogaaden , Uummatni Sidaamaa, Uummatni Gambeela fi kan hafanis amma humna isanii of irratti loludhaan aangoo Dargii cabsan.
TPLF qofaatti loltee mootee injifannoon galuu ishee namni arge hin jiru. Warri gaafa sana jirru kan aggarre fi raga seenaa dabarsinu TPLF biyya Tigray amma Finfinnee galtu konkolaatan buraaqte dhfuu dha. Gaafa sana TPLF waraana Dargii faca’ee irraa kilaashinkovii fi meeshaa waraanaa gugguddaa saamachuu ayyaana argatee jirti. Karaa biraa biyya Oromoo kan fidee dhufte yoo jiraate cinii, bujalee, shiraa fi haxxummaa qofa.
Waan hundaa caalaa dandeettii fi ogummaan TPLF afshalummaa hiriyyaa hin qabne qabaachuu dha. Gaafa Dargiin kufe sana otuu maqaa Mootummaa ce’uumsaa jedhuun ijaarsota jiran maraa wal itti hin qabnee nageenyi Impayeera Itopiyaa keessatti argamuun ni jabaata. Mootummaa kana keessaa qooda fudhachuuf hunduu afaan banee seene. Akka nama hundaaf fudhatama qabaatutti chartera baaftee nama hundaaf qoode. Aangoos xiqqaatu malee warra yaroof qabachuu barbaadan hundaaf hirteef jirti. Lafa jalaan garuu akkataa itti orma kana hundaa dhabamsiisu dandeessu tarsiimoo fi tooftaa baafatee lafaa qabdi.
Erga nagaan biyya Ipaayera Itopiyaa tesgabeefatee booda uummata harkaa qawwee funaanatee kaatee shira ishee tokko tokkon hojii irra olshuu jalqabde. EPLF humnan dabsachuu akka hin dandeenye waan beektuuf akka Ertiraa fudhatee irraa baatu karaa mijjeessiteef. ABO waraana keessan kaampii galshaa malee jette dirquun kaampii keessatti itti marsitee waraana muxxannoo bara dheeraa qabu macaqi gootee fixe. Sana booda ergamtoota ishee warra OPDO xiqqo bakka laateef akka hojii uummata Oromoo jilbeefachiisuu itti boba’an dirqama itti laate.
Sagantan TPLF inni duraa biyyi isaanii waraanan waan miidhameef gargaaramuu fi deebi’ee ijaaramuu kan jedha dha. Kanaafu qabeenyi biyya Impayeera Itopiyaa keessa jiru gaaffii tokko malee gara Tigray guramuu danda’a. Warashaan hoomi shaa fi kan waraanaa hunduu buqaa’ee gara Tigray akka deemu tahe. Albudni Oromiyaa, bosonni Oromiyaa, bishaan , ibsaa fi wal gala qabeenyi uummta Oromoo dhuunfaa TPLF tahe. Amma danda’an guranii biyyaa isaanii keessatti karaa konkolaata, karaa baaburaa, bakka xiyyarri qubatu, Hospitaalaa , universitti fi warshaa hormaate lakkofsa hin qabne biyyaa isaanii keessatti ijaaratan.
Uuumata Oromoo lafa isaa irraa buqisaanii darban. Lafa Oromoo si’a lama- sadii deebisaanii gurgurachuun badhaadhan. Namni Oromoo lafti isa irraa fudhatame balbala eguu fi kosii haruuf illee ayyaana dhoowwatanii akka kadhatu tahu godhan. Bara kana OPDOn illee dalaala taate lafa Oromoo gurgursiisuun waan argate irraa butachaa turte. Saamichi karaa hundaan godhamu uummata Oromoo hiyyumaa argee fi dhagee hin beekneef dabarsee keenne. Kana malee TPLF cinii fi bujalee fidee dhufte uummata Oromoo itti harcaaftee gita olaana taate Uummata Oromoo gadi ilaaluu jalqabde.
Hara’a biyya Impayeera Itopiyaa keessati sooromaan kan beekamu Tigiroota. Manni nyaataa, manni dhugaatii, manni daldalaa, manni hooteela, manni bashananaa fi fooqiin samii gahuu kun hunduu kan Tigiroota akka tahe eenyu jalaa iyyuu dhokkataa miti. Hoomishinni maqaa nama tokko tokkoon biyya keessa jiran keessa warri aangoo irra jiru akka harka guddaa keessa qaban dhoksaa hin qabu.
Namonni dhalootan Tigree tahanii biyya Oromoo keessa jiran baasaasa ykn dabballee TPLF akka tahan mamiin hin jiru. Waanuma Tigree tahaniif Mootumaa TPLF kan jalatti aangoo fi aayyaana waan barbaadan argachuu qabu. Namni Tigree tokko bushaa OPDO naannoo tokko caalaa aangoo qaba. Waan Tigree taheef duwwaa nama Oromoo tokko tumee, hidhee, saamee ykn ajjeessee ykn gudedee yoo deeme namni isa gaafatuu danda’u hin jiru. Kanaafuu qabsoon Uummata Oromoo warra kana akkuma waraana Wayyaanee yoo akeekate qajeelaa dha.
Uummatni Tigray uumatoota Impaayeera Itopiyaa keessa jiran wajjin rakkina addaa fi addati hin qabu. Garuu qabeenya naannoo biraa Mootummaan TPLF saamee fidee biyya Tigray yaroo ijaaruu ittiin jiraachaa jira. Yaroo Mootummaan kun uummatota biraa lafa irraa dugugee balleessu maaliif kun tahe jedhanii yaroo dura dhaabatan hin mul’atu. Haalli kun Uummata Tigray fi TPLF gargar baasuu rakkina tahaa jira. Haala burree kana kan ifa baafachuu qabu Uummata Tigray tahuu qaba. Mootummaan TPLF akka badu mamii qabaachuu hin qaban. Mootumaan TPLF gaafa badu wajjin baduu irraa qabsoo uummatni Impayeera Itopiyaa gochaa jiru wajiin dhaabbchuun qajeelaa dha.
Akka warri OPDO afuuftu utuu hin Impaayera Itopiyaa keessatti gararrummaa Tigree fi Afaan Tigray dhoksaa waltajii irraatti argamu. OPDOn waan of sobduuf nama biraas akkasumaa waan sobaan dhugaa dhoksuu dandeessu itti fakkaata. Har’a Afaan Tigree, gumruka keessatti , airportiitti, waajiraa federaalaa keessatti … afaan rakkinaamalee fi baasii tokko malee( password) ittiin darbama akka tahe namni agarre jiraa? Yoo jiraate OPDO duwwaa dha. Tajaajilli nama afaan kana dubbatuf godhamu qofaa dha. Oromoon barate tokko Tigree barumasa isa qabu wajjin hojii dorgomee argataa? Nama Oromoo meeqatuu hojii irraa ari’amee Tigree laatama? Yaa OPDO koo wal qixxuummaan kun isa jiraa?
Mootummaan TPLF hoji kolonftaa isa duraa (classical colonialism) biyya Oromoo irratti deemsisa jirti. Qabeenya uummata Oromoo saamtee biyya ishee ittiin guddisuun haala isa duraa ti. Uuummata Oromoo ajjessuu, hidhuu fi gidiraa baayyee irratti raawwachuudhaan akka biyyaa isaa irraa buqqee badu gochuudhaan lafa uummata Oromoo irra uummata ishee qubachiisaa jirti. Shira adda adda uumuudhaan saba fi sab-lamii naannoo Oromoo jiran lenjiftee, hidhachiifte uummata Oromoo irratti bobaasuudhaan kaayyoo uummata keenya lafa irraa dugugdee balleessuu toora hundaan irratti xiyyeefatee jirti. Uummatni Oromoo waraana TPLF kana barbadeessu malee akka nagaa hin arganne hubtee, harka wal qabatee irree tokkichaan ka’ee jira. Ummatni Oromoo TPLF wajjin hojjechuu fi waliin jiraachuu bakka hin dandeenye irra gahee jira. Dhiiga ilmaan Oromoo dhangala’ee, darara dhala Oromoo irraa gahee fi qabeenya uummata Oromoo saamameef kan furmaata argamu TPLF irraa guyyaa bilisa bahuu qofa. Akkuma waraana Haayile Selaasee fi warana Dargii waraana TPLFis qabsoo uummata bal’aatu facaasa. Kunis fagoo hin jiru.
Yaadni koo silaa wal gahii guyyaa kudhanii booda beeksissa OPDO baasite kan ilaalu ture. Waan OPDOn geerartu dhagee ka’ee dhiisi maloo si itti bariitee jirtii jechuun barbaade. Utuu OPDOn jecha kana waggaa26 dura jettee jiraate anaanuu garaa na raafti. Ilma akkamitu Oromoo dhalate jedhee nan gammada ture. Har’a erga eenyumaa ishee xiqqaa fi guddaan Oromoo hubatee booda “hoogganna ijaarsa kee” dhuka dhaaphu yaroo jettu qaama kootu na suukanna’e. Bulchaa OPDO jalatti Oromoo akka balaa salphate. Gudataa fi guddatuun Oromoo kumaatan mana hidhaa keessatti waxxalamee dhume. Kumaatamaan ajjeefamanii irrbataa alattii fi bineesaa tahan. Biyya isaanii irraa ari’amanii gamoojii fi bishaan keessatti kan dhuman lakkobsa hin qaban. Kan qaamni hiratee fi maraate meeqatu jira.
Utuu OPDOn ilaaltuu Onkololessa 2, 2016 ayyaana Irreecha Haroo Arsedee irratti Oromoonni 700 ol tahan guyyaa tokko itti dhuman. Dhiigni Oromoo akka bishanii dhagala’e sanaafi OPDOn itti gaafatama duraa qabdi. Dhumatii Calanqoo lamaffaa, ajjechaa Shamannee, Amboo, Balee , Harar bakka adda adda, Booranaa fi Shamboo keessatti kan itti gaafatamu OPDO dha. Erga uummata kana nutu si bulcha jedhanii nageenya isaafis kan itti gaafatamu isaan tahuu beekuu qabu. Ija OPDO duratti Uummatni Oromoo miliyoonni tokkoo ol tahu inni du’u du’ee kan hafe qe’ee isaa irraa buqqaa’ee akka hantuutaa karaa irratti hafe. Beelaa fi dheebuun , qabanaa fi buluqni , hiyumaa fi dhukkubni itti wal furaa jiraa. Uummata Oromoo gamoojii Balee , Hararii fi Boorana keessatti qongee dha’amee garaan isaa fi dhugdii isaa wajjin walitti gogee jiru nu duraa mul’achuu qaba. Gaaga’ama kana hundaa kan Uummata Oromoo irratti fide OPDO dha.
Lafa uummata Oromoo TPLF wajjin kan charachara bahee uummata Oromoo hiyyimaa fi gadadoof dabarsee kenne OPDO dha. Mana Oromoo jiru keessa dhiigni hin dhangalaanee fi imimaan hin lolaafamne hin jiru. Har’as artistonni , qaroonni , beektonni fi haayyoonni Oromoo mana hidhaa keessatti gidiraa dhala namaaf hin jirre argaa jiru. Utuu salphinni kana fakkaatu jiru an ijaarsi kee jette OPDOn yaroo na qabaa na gadiisaa jettu waan ji’a(baatii) irraa gadi buute fakkaatti.
Uummata Oromoo afaanfajjeessuuf yaluun waan tokko. Waan olmaan isaanii warra Habashaa wajjin taheef uummata Oromoo Habashaa caalaa tufachuun waan biraa. Habashoonni Uummatni Oromoo garaamii waan taheef kan abbaa isaa ajjeesetti haadha heerumiisa jedhanii yaadu. Walii gala gumaa baafachuu hin beeknu jechuu fedhu. Kanaafuu ammaan kana Qabsoo Xumura Garbummaa kana dhiifne OPDO dugdatti marxifatee qajeela jedhanii yaadu. Lakki dhiisi yaa OPDO uummatni Oromoo har’a bakka atti beektu sana hin jiru. Yoo siif gale qabsoo uummata Oromoo itti makkami. Qabsoo bilisummaa Uummata Oromoo gageessuuf kaayyoo fi akeeka isaa hin qabdu. Abbaan Kaayyoo fi akeekaa ABO fi Qeerroon Bilisummaa Oromoo jiru.
OPDOn waan jettu dhugaa irraa akka fagoo tahe kan agriisu heddutut jira. Ijaarsota Oromoo ala jiran wajjin hojjechuuf fedhii qabana jedhu. Maarree hooggantoonni OFC obbo Baqalaa Garba, Addisuu Bulala, Gurmeessa Ayyannoo fi Dejene Tafaa mana hidhaa keessatti diinni Oromoo haamilee isaanii cabsuu warra itti xapataa jiru baasanii wajjin hojjechuu jalqabuun hin dursuu? Labsiin shororkeessumaa utuu hin haqamiin warra alaa wajjin hojjenna jechuun dhugaa irraa fagoo jira.
Waamicha OPDO kanaaf namni dura owwate immoo Obbo Leenchoo Lataa tahuun caalaa waan nama ajaa’ibu tahee jira. Dr. Mararaa Gudinaa Pralaamaan Awuropa afeera godheef iirratti argamee fedhii isaa malee waan bukkee Dr. Birhaanu Nagaa( Ginibit 7) taa’eef Shororkessummaan himatamee mana hidhaa keesstti gidiraa meeqa erga argee booda dhiibaa uummataan hiikamuu danada’u hunduu quba qbna. Obbo Leencoon kan Ginibot 7 wajjin walii galtee tokkummaa qabu akkam godhee akka OPDO wajjin hojjechuu danda’u namaaf hin galu. Obbo Leencoon kun waamicha argatee miti ofumaa iyuu figee galee morma qabanii darbachaa olu. Namni ku uummata isaaf miti ofuma isaaf iyyuu nama dhaabbii dhabee akka ,“namni bishaan nyaate hoomocha qabata” jedhanii waan tahe nama ajaa’ibuu hin qabu. Nama harkaan of xiqqeesse waan gargaaran hin jiru. TPLFis tahe OPDO jijjirama inni fiduu danda’u hin jiru.
Jiraachuun OPDO seenaa Uummata Oromoo keessaatti bakka suukkanneessa qaba. Kana booda TPLF cabsuu dura ergamtuu ishee OPDO of keessaa baasnee gatuufdirqamna. TPLF qabeenya keenyaa dhala dhalaaf ishee gahu samatee jirti. Kana booda kan barbaaddu yoo jiraate nagaan teessee isa saammatte nyaachuu dha. Nagaan jiraachuu kan dandeessu yoo qabsoon Uummata Oromoo gufate duwwaa akka tahe adda baaftee agartee jirti. Qabsoo Uummata gufachiisu kan danda’uu waraana ishee caalaa akka OPDO taate illee hubatee jirti. Kanaafuu karaa feeteen OPDO akka qabsoo uummata Oromoo cabsitu hidhachiiftee uummata Oromoo irratti bobbaasuu filateetti.
Tooftaan TPLF fi OPDO baayyee xaxxamaa miti. Ummatni Oromoo uummata nagaa jalatu waan taheef , afaan isaa dubbatanii, yaada issa fudhatanii suuta suuta ofitti qabanii qabsawwan haqaaf dhabbatan akkuma kana duraa keessaa funaananii fixxuudhaan qabsicha kolaasuu dha. Yaa Uummata Orommoo nu gaha! Lamuu Habashaaf hin gowwomnu! Tasa deebinee hin gabroofnu! Aarsaa gahaa baafnee jirra! OPDOn warruu waggaa 26 darban kana dhiiga uummata keenyaa dhagalaasaa bahee fi qabeenya keenya saamaa fi saamsisaa ture! Warri kun nuuf haaraa miti! Garuu tooftaa haaraan nuu fakkaatan nu balleessuu deemaa jiru! Filmaatni keenya ykn isaan ammannee baduu ykn Fincila Xumura Garbummaa bakkaan gahuuf qabsoo keenya murannoo guutuun itti jabeessu dha!
Gadaan Gadaa Bilisummaa Ti!
Injifannoo Uummata Oromoof!


text:
Kamaal Dhamaal Malamaal Full Movie Watch Online Movies Free
Director : Priyadarshan
Release Date : Sep 27 2012
Genre : Comedy
Language : Hindi
Rating : IMDB 4.1 rating by 596 users
Kamaal Dhamaal Malamaal Full Movie Watch Online Movies Free
Kamaal Dhamaal Malamaal Full Movie Watch Online Free HD Print 1080p Free Download
Click Here To Download
Kamaal Dhamaal Malamaal Full Movie,Kamaal Dhamaal Malamaal google drive,Kamaal Dhamaal Malamaal dual audio,Kamaal Dhamaal Malamaal watch online,Kamaal Dhamaal Malamaal hindi dubbed,Kamaal Dhamaal Malamaal imdb,Kamaal Dhamaal Malamaal english subtitle,Kamaal Dhamaal Malamaal download,Kamaal Dhamaal Malamaal brrip,Kamaal Dhamaal Malamaal online free,Kamaal Dhamaal Malamaal film,Kamaal Dhamaal Malamaal free download,Kamaal Dhamaal Malamaal watch online free,Kamaal Dhamaal Malamaal vodlocker,Kamaal Dhamaal Malamaal yify,Kamaal Dhamaal Malamaal youtube,Kamaal Dhamaal Malamaal Facebook,Kamaal Dhamaal Malamaal dailymotion,Kamaal Dhamaal Malamaal vimeo,Kamaal Dhamaal Malamaal Mp4,Kamaal Dhamaal Malamaal 300mb,Kamaal Dhamaal Malamaal 700mb,Kamaal Dhamaal Malamaal Hd Print,Kamaal Dhamaal Malamaal Watch online full movie,Full Movie Kamaal Dhamaal Malamaal ,Kamaal Dhamaal Malamaal for mobile free download


text:
Biyyi tokko karoora guddinaa baafatte fiixaan baasuu kan dandeessu yoo hirmaannaan lammiilee qixa hundaan jiraatedha. Kutaaleen hawaasaa daa'imman irraa kaasee hanga maanguddootaatti ga'eesaanii hinba'aatan taanaan kutaan tokko qofti jijjiirama fiduu waan hindandeenyeef hunduu irratti hirmaachuun dirqama.
Keessumaa humna oomisha biyyaatii jedhamanii kan yaadaman dargaggoonni karoora biyyaa keessatti adda durummaan yoo hinhirmaanne biyyi karoora qabatte milkeessuun itti cima. Biyyoota hedduu keessatti baay'inni dargaggootaa kan caalu ta'uusaatiinis biyyoonni kunneen karoora baafatan keessatti dargaggoota adda durummaan hirmaachisu. Humna kana karoora biyyaarratti hirmaachisuu dhabuuniifi misooma biyyaattii irraa fayyadamoo akka ta'an taasisuu dhabuun ammoo biyya tokko gatii olaanaa kaffalchiisa.
Itoophiyaanis kanuma hubachuun waggoota muraasaa as dargaggootaaf xiyyeeffannaa kennuun hojjetaa jirti. Dargaggoonni caasaalee addaddaan gurmaa'anii shoora isaanii akka ba'ataniif akkasumas, misooma biyyattiirraa fayyadamoo akka ta'aaniifis haaloonni mijataniiruf. Kana keessattis yeroo yerootti rakkoolee mudatan irratti iftoomaan mari'achuun kallattii ka'uun hirmaannaan isaanii akka cimu ta'aa jira.
Dargaggoota caasaa addaddaa jalatti gurmaa'an keessaa Liigiin Dargaggoota ADWUI sadarkaa sadarkaan jiru tokko yoo ta'u, liigiin kunis dargaggoota miseensa ADWUI ta'an of jalatti qabachuun ijaarsa biyyaa keessatti ga'eesaa ba'ataa jira. Qaamuma liigichaa kan ta'e Liigiin Dargaggoota ADWUI magaalaa Finfinnees sochiilee siyaas-dinagdee biyyattii keessatti hirmaataa kan jiru yoo ta'u, wagga waggaadhaan walarguun raawwiifi karoora irratti mar'iachuun kallattii fuulduraa ni kaa'ata. Yaa'ii idilee arfaffaa dheengadda Finfinneerratti ta'aameenis miseensoonni liigiichaa ijaarsa biyyaa keessatti ga'ee qaban ba'aachuuf akka hojjetan ibsu.
Ministirri Muummee Haayilamaariyaam Dassaalany sirnicharratti argamuun haasawaa taasisaniin, tokkummaa, biyya, misoomaafi demokraasii cimaa ijaaruuf ga'een dargaggootaa cimaa ta'uu dubbataniiru.
Biyyattiin wayita ammaa dhimmoota addaddaa lama keessummeessaa jiraachuu eeranii, kunneenis milkaa'ina waggoota 25n darban argamaniifi fedhiin misoomaa lammiilee dabalaa dhufuu ta'uu ibsu. Kunimmoo hoji manee olaanaa mootummaa ta'uusaatiin dargaggoonnis keessatti hirmaachuu akka qaban himu. Rakkoolee bulchiinsa ADWUI keessatti argaman hiikuufis shoorri dargaggootaa olaanaa ta'uu eeranii, dargaggoonnis kana hubachuun ittigaafatamummaa isaanii akka ba'atan waamicha dhiheessu.
Durataa'aan Liigii Dargaggoota ADWUI Finfinnee Dargaggoo Xibabuu Baqqalaa gamasaatiin, rakkoo dargaggoota biyyattii furuufi kallattii haaromsa gadi fagoo ADWUI hojiirra oolchuuf liigichi waan irraa eegamu akka ba'atu dubbata.
Walumaagalatti, caasaa kam keessattiyyuu karoorri dargaggoota hinhammanneefi hinhirmaachisne fiixaan ba'uumsa waan hinqabneef sadarkaa hundarratti karoorri ba'uu adda durummaadhaan dargaggoota hirmaachisuu qaba. Dargaggoonnis qooda isaanii hubachuun hirmaannaasaanii cimsuu qabu.
Ijaarsa biyyaa cimaaf ga'een dargaggootaa murteessaadha
Biyyi tokko karoora guddinaa baafatte fiixaan baasuu kan dandeessu yoo hirmaannaan lammiilee qixa hundaan jiraatedha. Kutaaleen hawaasaa daa'imman irraa kaasee hanga maanguddootaatti ga'eesaanii hinba'aatan taanaan kutaan tokko qofti jijjiirama fiduu waan hindandeenyeef hunduu irratti hirmaachuun dirqama.


text:
Tigreen Kana Mara Ilmaan Oromoo biyyaa Baqachiisuun irratti Raawwatte. Mucaan amma suuraa irratti argitan kun gaafa biyya jiru san fakkaata gaafa Tigreen Biyyaa Baqachiifte boodaan biyya Libya keessatti akkana tahe!
BARA LUBBUUN NAMAA GATII DHABE
Biyya ufii keessatti nagaan bahanii galuun gaafa ulfaate,hidhaa fi ajjeechaan gaafa hammaatte,baratanii baruumsa barataniin hojjachuun gaafa ulfaate san irra darbe lubbuun jiraachunu shakkisiisa gaafa namatti ta’e,diina jalaa bahanii dhessuun waan hin oolle. haa ta’uu garuu biyyaa bahanis waan heddutu nama muudata.
Baqattoonni biyyoota Afrika gara garaa irraa karaa Libiyaatin gara Europe seenuuf imalan hedduun isaani harka daddabarsitoota seeran alaa galanii mallaqa gudda gaafatamu, maati bira bilbilaa tumaa sagalee dhaqeessisu, qaama isaani ciiciruu,ibiddaaa fi elektrikiin woddu, qaama isaani keessa kan kaleen baafames jiru. Kannen biraa ammo hojii humnaa olii hojjachiisuu, tumuu, mallaqaan gurguruun akkuma itti fufetti jira
Erga gaazexessitoonni CNN qaaman liibiyaa deemani baqqattoota kannin sagaleefi suuranis, yeroo isaan gurguramanis woraabanii addunyaan gahani asi biyyoonni Afrikaa tokko tokko baqattoota lammiilee isaani galfataaniiru isaan keessa Cameruun fi Naajeeriyaan keessatti argamu. TPLF kan uummata biyya jiruu ajjeesuuf, buqqisuufi hidhutti jirtii kan biyyaa bahee rakkatuuf dirmannaan goote hin jiru.
Eegaa baqattoota biyya Ethiopia keessa bahanii karaa libiyaatin qaaxxamuran keessa Oromoon hedduu akka ta’e waanuma beekkamu.
Oromoon biyya jiru ni ajjeefama, biyyuma ufii kessatti baqatee beelaan dhuma. kan hidhame tumtoo irra gaheen miidhama, inni kuun yaala dhooggama,kan biyyaa baqate kunoo akka suuraa armaan gadii kana godhama, inni kuuni irbaata qurxummii ta’a. kunniin hunduu waan onnee nama cabsuudha. Rakkoon bu’uuraa Garbummaadha furmaanni ammoo Bilisummaa qofa.
Via: Temesgen Beriso


text:
Fininneetti, Manneen-sirreessaa Federaalaa jalatti kan argamu, mana-sirreessaa Qilinxoo keessatti dhukaasaa fi ibiddda dheengadda ka’e ilaalchisee kan har’a VOAf ibsa kennan – aangawaan Waajira Dhimmoota Koomiyunikaashinii Mootummaa namoonni lubbuu dhaban 23 dubbatan. Hidhamtoonni mana-sirreessaa Qilinxoo sana keessatti du’anii fi madaawan meeqaa fi eenyufaa akka tahan haga har’aatti qulqullaa’ee yaaddoo fi qeeqa guddaa uumee ture. Kanneen mana-sirreessaa sanatti hidhamanii turan - oogganootni siyaasaa akka Obbo Beqelee Garbaa, Dajanee Xaafaa, Addis Bullaallaa, Yonaattan Tasfaayee, Gurmeessaa Ayyaanoo fi ka biroon ibiddaa fi dhukaasan irraa hafuu fi hafuu-dhabni isaanii, akkasumas, yoo jiraatan eessatti akka argaman adda-baachuuf carraaqqii fi barbaachi haga ammaatti godhan akka hin milkaa’iin – maatileen isaanii, abukaatoon seeraa fi hoogganoonni dhaaba mormituu jechuun jaallan isaanii dubbataa jiran. Har’a gara boodaa kana immoo , Waajira Dhimmoota Koomiyunikeeshinii Mootummaa Itiyoophiyaatti, Directorri Walii-galaa, Damee Miidiyaa fi Quunnamtii Uummataa – Obbo Mohammed Sa’iid, waa’ee miidhaa mana-sirreessaa Qilinxoo sana keessatti dhaqqabee ibsa Raadiyoo Sagalee Ameerikaaf kennan keessatti, odeeffannoo sirrii tahe uummataan ga’uun barbaachisaa waan ta’eef hojiin qorannaa geggeessame yeroo fudhachuu isaa dubbatan. “Namoonni lubbuu dhaban 23 ta’uun beekamee jira.” Jedhu.
Guutummaa gabaasaa kanaa dhaggeeffadhaa


text:
Kitaabni qulqulluun waa’ee Pornoogiraafi maal jedhaa? Pornoografii ilaaluun cubbuudhaa?
Gaaffii: Kitaabni qulqulluun waa’ee Pornoogiraafi maal jedhaa? Pornoografii ilaaluun cubbuudhaa?
Deebii: Irra caalmaan, interneetiin baay’ee wanti barbaadamuu pirogiraafii wajjin wal qabata. Pornoogiraafii amma addunyaa jeeqa jira. Tarii wanta kami iyyuuu caalaa, seexani wal qunamtii saalaa jal’isaa fi balleessaa jira. Inni gaarii fi ta’uu kan qabu fudhatee (abbaa manaa fi haadha manaa gidduu kan godhamuu wal qaunamtii jaalalaa) bakka isaa halalummaa, fakkii jibisiisaa, ejjaan, dirqisisani gudeeduu, fi wal qunamtii saalaa saala wal fakkaataan godhamutti jijjire. Pornoogiraafii sadarkaa jalqabaa ta’uu danda’a, kan irraangadee nama sigigaachisuu isaa dabaalaa jiru cubbamaa ta’uun kufaati safuu (Roome 6:19). Amalli Pornoogiraafii araadni isaa qorannoon bira gahameera. Baalli sammuu namaa adoochuu kan fayyadaman isa guddaa fi baala sammuu namaa adoocchu isa cimaa haga isaatti akka fayyadu, “ol” kan jedhe dheebuu ba’uu argachuuf, Pornoogiraafiinis nama dhuunfaa ni harkisa, guddaa guddaa gara ta’eetti gara araada ejjaatti fi gara fedhii gaarii hin taaneetti.
Ramaddiin inni guddaan sadan kajeelaa foonii, kajelaa ijaa, fi of jireenyaati (1Yohannis 2:16). Pornoogiraafiin sirritti fedhii foonii akka nu keessa buluuf sababa ta’a, innis haala hin ganamneen kajeelaa ijaati. Pornogiraafiin sirritti nu gahuu hin danda’u, waan yaaduun nurra jiru, akka Filliphisiyuus 4:8. Pornogiraafii araada dha (Qor. 6:12, 2Phaex. 2:19), akkasumas kan balleessuu dha (Fak. 6:25-28, His. 20:30, Efe. 4:19). Yaada keenyaan namoota kan biroo booda nutty fakkaate, kunnis qabiyyee Prnoo giraafii kan ta’e, Waaqayyoon ni gadisiisa (Mat.5:28). Kan baratamee Pornogirafiif kennamuun jireenya namichaa yeroo qabatuu, namichi akka hin fayyine kan argisiisuu dha (1Qoro. 6:9).
Pornoogiraafiidhaan kan qabamaniif Waaqayyo mo’icha kennuu danda’a, fedha isaatis. Pornogiraafiin qabamteetaa, isa irras bilisummaa siif wayyaa? Carrichaaf wantootni gargaaran tokko tokkoo kunoo: 1)cubbuu kee Waaqayyotti himadhu (1Yoha. 1:9), 2)Waaqayyo akkasi qulleessuu akka si haarressu, akkasumas sammuu kee akkajijjiruu gaaffadhu (Roome. 12:2). 3)Waaqayyoon kadhadhuu, sammuun kee Filliphisiyuus 4:8 irra kan jiruun akka guutamu. 4)Qaama kee qulqullumaan qabachuu baradhu (1Tas. 4:3-4). 5)Hiika sirri wal qunamtii saalaa hubadhu, kanaaf hidhata gaa’ila kee qofaa wajjin fedha kee raawwadhu (1Qor. 7:1-5). 6)Kana hubadhuu hafuuraa wajjin utuu deemtuu fedha foon kee hin raawwattu (Gala.5:16). 7)Tarkaanfii hoji irra oolu fudhadhu, fakkiwwaan nama miidhanin carra saaxilamuu kee hir’isuuf. Daangaa Pornogiraafii komputeera kee irra godhi, itti fayyadama Televishini fi vidiyoo kee daangeessi, akkasumas kristaanaa kan biraa barabaadi kan siif kadhatuu fi damaqaa akka taatu kan si gargaaru.
English
Kitaabni qulqulluun waa’ee Pornoogiraafi maal jedhaa? Pornoografii ilaaluun cubbuudhaa?


text:
Walitti-bu’insa Koonsootti uumame ilaalchisee, bakka-bu’oota uummata Koonsoo 23 keessaa tokko ta’uu isaanii kan ibsan Obbo Gammachuu Gamsee akka ibsanitti walitti-bu’insa Konsoo keessaa ilaalchisee wanni bu’uraa jijjiirame hin jiru. Wanni jijjiirame tokkichi yoo jiraate humna ittisaa qofa tu naannawa sana gad-lakkisee bahe. Kun ta’e iyyuu, humna hidhataa bakka waraanaa sanaa buusane tu jira jedhu Obbo Gammachuun.
Obbo Gammachuu Gamsee, itti fufuudhaanis , bakka walitti-bu’insi uumame sana keessaa haga ammaatti reeffa namoota du’anii kaasuun hin danda’amne. Bakka tokko qofatti reeffi namoota ja’aa argamuun hubatamee jira. Reeffi namoota sadeenii sun akka hin kaasamne waraanni amma illee dhorkaa jira. Guyyoota sadii ta’uu isaa ti. Eegaa maal akka ta’uuf deemu hin beeknu. Hidhaanis hammaatee jira. Har’aa fi kaleessa gidduutti gara namoota saddeetii ti hidhame. Namoota booji’anii fudhatan immoo, haala nama gaddisuusuun qaama dhaluu isaanii tumaa jiru – jedhan.
Dubbi-himtuun Bulchiisa Naannoo Uummatoota, Sabaa fi Sab-lammoota Kibbaa – Aadde Hik Maahireddin, gama isaaniitiin, haala naannoo sanaa kan har’aa ennaa ibsan, “Har’a waltajjiileen marii sadii geggeeffanii, uummatni kanneen badii hojjetan irratti akka tarkaanfiin fudhatamu hubachiisee jira” jedhan.
Miidhaa qabeenyaa irras tahe lubbuu namaa irra gahe ilaalchisee, ka kaleessaa irraa waan addaa tahe, waan ibsan akka hin jirre Melleskaachewtti himan. Obbo Kaasaayee Arkaayidoo ka jedhaman – jiraataan naannoo garuu, amma illee wal-waraansa cimaa tu deemaa. Dudduubaan immoo Manneen gubaa jiran jedhu.


text:
Namonni yeroo baay'ee waan itti minyaa'eefi itti toleef nyaata malee dhiibbaa irraan ga'u maal akka ta'e sirriitti hinhubatan ta'a. Kana irraa ka'uunis baay'inaa keenya yeroo rakkoo fayyaatif saaxilamnutu jira. Ogeessoonni fayyaa garuu gochi akkanaa fayyaa irratti dhiibbaa olaanaa fiduu waan danda'uuf cimsanii balaaleeffatu. Keessumaa nyaatawwan mi’aayaniifi cooma hedduu qaban miidhaan qaban olaanaa jedhu. Nyaatawwan kanneen baay’isanii nyaachuun dhibeewwan sukkaaraa, onnee, kaleefi, dhiibbaa dhiigaa akkasumas dhiphina ol’aanaadhaaf akka nama saaxilan dubbatu. Rakkoolee fayyaa kanneen maqsuuf nyaatawwan kanneen yeroo hunda nyaachuu dhiisuun, sochii qaamaa taasiisuuniifi ogeessa fayyaa wajjin maria’chuun ammoo fala akka ta’e kaa'u. Kana malees soorata mana keessatti qophaa’uun dhukkubota kana fayyisuun akka danda'amu ibsu. Dhiibbaa dhiigaa sababoota irranatti eeraman uumamu ittisuufis wantoota armaan gadii qopheeffachuun of wal'aanuun ni danda'ama. Wantoota barbaachisan - Loomii Afur - Qullubbii adii afur - Bishaan danfaa leetirii sadii Haala ittiin qophaa’u Qullubbii adii sirritti quncisuun qopheessuu, itti aansuun loomii sirritti dhiquun dalga muruu. Kana booda loomiifi qullubbii adii qophaa’e bishaan danfe keessatti naquun sirritti qadaaduufi waan walitti makame kana guyyoota sadiif firijii keessa kaa’uu. Itti fufuun hamma barbaachisuu firiijii keessaa baasuun fayyadamuu. Guyyaatti ganama, guyyaafi galgala falaa'ana tokko tokko fayyadamu. Yommuu qaamni keenya walbaru ammoo fal'aana tokkoo ol fayyadamuun ni danda'ama. Wayita kana taasifamu garuu wanti walitti makamee qophaa’e kun hanga dhumutti firiijii keessaa ba’uu hin qabu. Wal’aansi mana keessaa kun guyyoota afurtamaaf waggaatti al tokko akka ta’u gochuun rakkoo hidda dhiigaa keenya keeessa jiru akka wal’aannuufi dhiibbaa dhigaa to'annuuf nu gargaara. Kuufama coomaa maqsuudhaaniifi hir’isuudhaan dhiibbaa dhiigaa hir’isuun akka danda’amus ni himu.
Saamraawit Girmaatiin
Maddi:healthylifeland.com


text:
Shakkii Qiyaamaa Qulqulleessuf-Kutaa 1
Guyyaan Qiyaamaa shakkii akka hin qabne kutaalee darban keessatti irra deddebi’uun ilaalle jirra. Ammas, shakkii sheyxaanni namatti darbu balleessu fi qulqulleessuf irra deebinee ni ilaalla. Guyyaa Qiyaamaa fi wantoonni Guyyaa san adeemsifaman wantoota gara fuundurraatti dhufanii fi geeybii ta’aniidha. Seenan darbe akkuma nuuf geeybi (nurraa dhokata) ta’ee, wanti gara fuundurraatti dhufus geeybi (nurraa dhokataadha). Garuu wanta dhokataa ykn fagoo kana akkamitti beeknaa? Wantoota kanniin karaa lamaan beekun ni danda’ama. Isaanis; mallattoolee fi odeefannoo dhugaa (haqa) ta’eeni. Seenaa darbe irra caalaa isaa kan beeknun odeefannooni. Akkasumas, mallatoolenis ni beekna. Fakkeenyaf, seenaa Kaabaa yoo fudhanne mallattoo fi odeefannoon kan beekkamuudha. Jalqaba Kaabaa kan ijaare Nabii Ibraahim (nageenyi isarratti haa jiraatu) ta’uu odeefannoo dhugaatin ni beekna. Manni Kaabaa roga afre hanga ammaa jiraachuun isaa mallattoodha. Akkasumas, iddooleen seenaa bakka adda addaa jiran wanti tokko yeroo darbe keessa akka adeemsifame nutti akeeku.
Haaluma kanaan, Guyyaan Qiyaamaa gara fuunduraatti dhufu mallatoolee fi odeefannoo dhugaa qaba. Kutaalee darbe keessatti mallattoolee Guyyaan Qiyaamaa dhiyaachu agarsiisan ilaalle jira. Fakkeenyaf, addeessi lamatti baqaqu, ibiddi hijaaz irraa bahu, zinaan baay’achuu, dubartoonni qullaa deemu, ajjeechan baay’achuu, miila duwwaa fi tiiksen ijaarsa ol dheeraa ijaaruf wal dorgomu fi kkf.
Odeefannoon dhugaa Guyyaa Qiyaamaa agarsiisu immoo odeefannoo Rabbiin irraa karaa Ergamtootatin haala kitaabatiin nu dhaqqabeedha. Odeefannoo dhugaa kana Qur’aana keessatti arganna. Odeefannoon kuni odeefannoo shakkii fi sobni gonkumaa itti seenu hin dandeenyedha. Rabbiin caalaa eenyutu dhugaa dubbataa? Rabbiin ni jedha:
“Isaannan amananii fi hojii gaggaarii hojjatan, fuunduratti Jannata laggeen ishii jala yaa’an isaan seensifna. Yeroo hundaa achi keessatti hafu. [Kuni] waadaa Rabbii haqa ta’eedha. Namni dubbiidhaan Rabbirra dhugaa ta’e eenyu?” Suuratu An-Nisaa 4:122
Gonkumaa Rabbiin caalaa kan dhugaa dubbatu hin jiru.
Ilmi namaa hanga fedhe dhugaa haa dubbatu, guyyaa tokko dogongoruun soba dubbachuu danda’a nama Rabbiin eege malee. Dogongorri kunis kan uumamu hanqinnaa beekumsaa fi dandeettiti. Ilmi namaa wanta hundaa tokko tokkoon waan hin beeknef ni dogongora. Akkasumas, wanta dubbate san dhugaa taasisuuf dandeettin isaa hir’uu waan ta’eef wanta san osoo bakkan hin gahin kufu danda’a. Rabbiin subhaanahu wa ta’aala hanqinnaa fi dadhabbinna kana hundarraa qulqulluudha. Beekumsi Isaa wanta hundaa kan haguugedha. Wanta darbee, kan ammaa fi wanta dhufu hunda tokkoon tokkoon beeka. Akkasumas, wanta murteesse ykn jedhe bakkaan gahuu irratti dandeetti guutuu qaba. Kanaafu, Rabbiin (subhaanahu wa ta’aalaa) beekumsi Isaa guutuu fi wanta hundaa kan marse waan ta’eef, Guyyaan Qiyaamaa yoom akka dhufuu fi maaltu akka adeemsifamu ni beeka. Akkasumas, waan hundaa irratti danda’aa waan ta’eef Guyyaa Qiyaamaa ni fida, wantoota Guyyaa san adeemsifamaniis bakkaan ni gaha. Kanaafu, eenyutu Rabbiin caalaa dhugaa dubbataa?
Ilmi namaa wanta darbe namoota irraa odeefannoo argachuu danda’a. Garuu wanti gara fuunduratti dhufu takkaa mallattoon beekkama takkaa immoo odeefannoo dhugaa Rabbiin irraa ilma namaa dhaqqabeedhaani. Odeefannoon Rabbiin irraa dhufe ragaa hundarra cimaa Guyyaa Qiyaamaa agarsiisudha, Rabbiin yeroo hundaa dhugaa dubbataa waan ta’eef. Sababni kanaa, Rabbiin wanta hundaa kan beeku fi waan hundaa irratti danda’aadha. Kanaa gadittis ragaaleen biroo akka jiran kutaalee darban keessatti ilaalle jirra.
Sheyxaanni ilma namaa jallisuu fi ibiddatti isaan naquuf ragaalee kanniin akka hin fudhannee fi Guyyaa Qiyaamatti hin amanne isaan taasisa. Ragaan warroonni Guyyaa Qiyaamatti kafaran ittiin morman takkattiidha. Qur’aana keessatti:
“Yeroo keeyyattoonni (aayaatni) Keenya ifa ba’anii isaan irratti dubbifaman, ragaan isaanii [kan ittiin morman], “Yoo kan dhugaa dubbattan taatan abbooti keenya fidaa.” Jechuu malee [wanta biraa] hin taane.” Suuratu Al-Jaasiyaa 45:25
Ergamtoonni ykn warroonni gara Islaamaa waaman (daa’iwwan) Guyyaan Qiyaamaa amma hin jenneen. Garuu “gara fuunduraatti ni dhufa, amanuu fi hojii gaggaarii hojjachuun itti qophaa’aa” jedhaniin malee.
Rabbiin akkana jechuun mormii armaan olii deebisa:
“Jedhi, ‘Rabbumatu isin jiraachisee ergasii isin ajjeesa. Ergasii Guyyaa Qiyaamaa keessa walitti isin qaba. Isa keessa mamiin (shakkiin) hin jiru. Garuu irra hedduun namootaa hin beekan.’” Suuratu Al-Jaasiyaa 45:26
Abbooti keenya fidaa jechuu malee raga biraa maal qabuu? “Eeti, isinii fi abbootin keessan Guyyaa Qiyaamaa walitti qabamtu. Kanaafu hin muddaminaa.” Isaaniin jenna.
Tolee, karaalee shakkii Guyyaa Qiyaamaa ittiin qulqulleessan ilaalun dura mee wantoota Guyyaa kanatti akka hin amanne sababa ta’an haa ilaallu. Wantoonni Guyyaa Qiyaamatti akka hin amanne sababa ta’an keessaa gurguddoon lama.
1ffaa: Badii ykn cubbuu raawwachu. Badii adda addaa raawwachun qalbii gurraachessuun ragaa ifa bahaa akka hin argine nama taasisa. Qur’aana keessatti:
“Kijibsiiftota Guyyaa sanii badiin mirkanaa’e. Guyyaa Murtii kanneen sobsiisaniif. Daangaa darbitoota, dillaawo ta’an malee namni ishii(guyyaa Qiyaama) kijibsiisu hin jiru. Yeroo keeyyattoonni Keenya isa irratti qara’amte (dubbifamte), “Oduu warra duriiti.” jedha. Haa dhorgamu! Wanti isaan hojjataa turan onnee isaanii haguuge.” Suuratu Al-Muxaffifin 83:10-14
“Guyyaan Murtii (Qiyaamaa) hin dhufu” jechuun kan morman namoota daangaa darbanii fi dillaawo malee eenyullee hin jiru. Namni kuni yommuu keeyyattonni (aayaatni) Rabbii isaaf dubbifaman, “Oduu warra duriiti” jedha. Dhugumatti, oduu warra duriiti miti. Haqa akka aduu ifa ta’eedha. Garuu qalbiin isaanii cubbuun ykn badiin waan haguugamteef haqa fi ragaa kana hin argan.
2ffaa: Addunyaa garmalee Jaallachuu- namni yommuu jireenya addunyaa tana garmalee jaallattu, waan zalaalami keessa turu itti fakkaata. Inuma Guyyaan Qiyaamaa hin jiru jechuun morma. Qur’aana keessatti seenaa ajaa’iba suuratu al-Kahf:32-43 keessatti ni arganna. Seenaa san gabaabbinaa fi muraasa isaa yommuu ilaallu; namoota lamatu ture. Namtichi tokko kaafira, kan biraa immoo mu’mina (nama dhugaan amane). Namtichi kaafiraa ooyru inabaa (firii weeynii) lama qaba. Lamaan isaanitu mukkeen temiraatin kan marfamaniidha. Bishaan jidduu isaanii yaa’a. Ooyrun tunniin firii kennuu itti fufan. Homaa hin hanqisan. Yommuu ooyrun tunniin firii inabaa nama hawwisistu buustu, namtichi kaafiraa kuni namticha mu’minaatin akkana jedhe, “Anatu qabeenyan si caala, gosaanis sirra jabaadha.” (suuratu al-kahf:34) Dabalataan osoo lubbuu ofii miidhee jiru ooyru isaa keessa seenu fi qabeenya isaa ajaa’ibsifachuun akkana jedhe, “Ishiin kuni gonkumaa ni baddii hin yaadu. Qiyaamanis ni dhaabbatti hin yaadu. Dhugumatti yoon gara Gooftaa kiyyaa deebifamee, iddoo deebii kan isa caalun argadha.” (suuratu al-kahf:35-36)
Argitanii! Kaafirri akkamitti qabeenya fi jireenya addunyaa tanaan akkatti gowwoomu. Garuu dhumarratti, qabeenyi isaa kuni jalaa bade. Gaabbidhaan ganaa (shanacha) lamaan isaa gaggaragalchaa akkana jedhe, “Yaa gaabbii koo! Odoo Gooftaa kiyyatti waa tokko dabaluu (qindeessu) baadhe maal qabaa!” (suuratu al-kahf:42)
Kanaafu, namni qabeenya fi miidhaginna addunyaatin gowwoomun Guyyaa Qiyaamatti kafaru, dhumarratti ni salphata, hin milkaa’u. Dabalataanis seenaa Qaarun suuratu Qasas (28): 76-82 irraa dubbisuu dandeenya. Qaarun qabeenya baay’ee Rabbiin ni kenneef. Qabeenya Kanaan garmalee of tuule, badii adda addaa raawwate. Dhumarratti, Rabbiin isaa fi iddoo jireenya isaa dachiin akka liqimsitu taasise. Hanga fedhan qabeenyaa fi humnaa haa qabaatan, “Edaa dhugumatti kaafiroonni hin milkaa’an.” (Suuratu Qasas 28:82)
Akka dabalataatti, wantoota Guyyaa Qiyaamaa akka shakkan nama taasisan keessaa kan biroo, beekumsa sirrii barbaadu dhiisu fi hojii gaggaarii hojjatan keessatti niyyaa Rabbiif qulqulleessu dhiisudha.
Guduunfaa
✎ Seenaa darbe caalaa ragaaleen, mallatoolee fi odeefannoon Guyyaa Qiyaamaa agarsisan baay’eedha.
✎ Seenan tokko mallatoolee fi odeefannoo dhugaa qabaatee haqa ta’uu isaatti namni tokko yoo itti amane, seenaa san caalaa Guyyaa Qiyaamaa mallatolee, ragaalee fi odeefannoo dhugaa qabuttu maaltu amanuu isa dhoowwaa?
✎ Namni yommuu badii adda addaa raawwatu, “Guyyaan Qiyaamaa ni dhufa moo hin dhufu?” jechuun shakkitti lixa. Badii hojjachuu dhiisun shakkii qulqullessa, qalbii ibsa.
✎ Namni yommuu miidhaginna addunyaatin marfamu, zalaalami waan keessa jiraatu itti fakkaata. Inuma Qiyaaman hin jirtu jechuun morma.
✎ Beekumsa sirrii barbaadu dhiisu fi niyyaa Rabbiif qulqulleessu dhiisun wantoota Qiyaama akka shakkan nama taasisan keessaa tokko.


text:
Happy Irreecha eve! baga ayyaana jala bulttii Irreechan Isin gahe!
Irreechii iree keenyaa !
Tokkummaan humna keenyaa !
Nutii Ambo qeroon deema irraa jiraa jedhu kuno.
Oromoota Mattakal
Oromootni Mattakal Ayyaana Irreechaaf kiloomeetira 665 qaxxamuranii dhufanii jiru Giddugala Aadaa Oromooti suuraa Amensisa Ifa ilaaluuf qophiirra jiru.
Uummanni kun halagaa gidduutti afaanii fi aadaan isaanii otoo sarbamuu Oromummaatti cichanii as gahaniiru.
Waan nama ajaa’ibu magaaloota Oromiyaa keessa manneen barnootaa Afaan Amaraa hedduutu jira Mattakal garuu Manni barumsaa Afaan Oromoo hin jiru itti yaadamuu qaba.
Mattakal haa yaadannu
Via: Gammadaa Olaanaa
While they commit last year’s tragedy to their memories, the #Oromo know it’s impo’t to return to #HoraArsadi again. Happy #Irreecha2017 pic.twitter.com/4sCBCYImWF
— Addis Standard (@addisstandard) September 30, 2017
[OBN 20 01 2010] Abbootin Gadaa fi Koomishiniin Poolisii Oromiyaa Daballee fi Foollee waliin ta’un Tuma yaa’ii GAGO Odaa Bultumitti taa’ameerratti murtee darbeedha, Ibsa adda addaa kennamun Ummanni keenya burjaaja’uu hin qabu jedhan.


text:
Waraanii ‘Liyuu Poolis’ godina Booranaa aanaa Mooyyalee ardaa Caamuq hadhee nama 10 caalaa fixe jedhan, Goofallee loluma akkanaatti jira
Mooyyalee godina Booranaa Oromiyaa gama Kibbaatiin jiritii Keenyaatti aantee qubatti.
(VOA Afaan Oromoo) — Akka warrii Mooyyalee dubbifne jedhetti waraanii Liyuu Poolsi kalee magaalaa Caamuqi ta Mooyyalee irraa diqquma tokko fagaattu seenee seera malee alaabaa ufii dhaabatee lolii suniin jalqabe.
Fulaan alaabaa naannoo 5 keessatti dhaaban kun akka bulchiinsii mootummaa naannoo Oromiyaa jedhutti duruu lafa Oromiyaa jala jirtu.
Akka obboo Addisuu Areggaa itti gaafataman odeeffannoo mootummaa naannoo Oromiyaa jedhutti jedhutti lolii kun porojeektii mootummaan naannoo Somaalee magaalaa Caamuqi keessatti jaaruu jqlabee asiind urattuu bulchiinsii naannoo lamaanii(Oromiyaa fi Somaalee) irratti walii galee akka dhaabatu tolche irraa dhufe.
“Hardha ganama qaamotni hidhannoo naannoo Somaalee irraa dhufanii iddoo sanitti]Caamuqi] alaabaa fannisaanii dhukaasa bananii rakkoon nageenyaa uumamee jira.Rakkoo nageenna saniin lubbu namaa fi qaama namaa irratti miidhan gaheera gabaasa jedhu arganneera. Namoonni du’an jiru. Ummannis ufi irraa tasgabbeesseera,” jedha.
Lolii achii barraaqa jalaqabe haga guddaa saafaa deeme. Akka warrii lafaa jedhutti ummatuma walti reebee waraana sun ufi irraa deebisee Caamuqi keessallee bafatee alaabaa Oromiyaa deebisee dhaabate.
Achi irratti gama Oromiyaatii nama 10 caalaatti dhumate. “Waraanii Liyuu Poolisi tahuu aka warqata eennumma nama isaani ka dhume irraa guurani, barreeffama wayaa isaanii irra jiruu fi mi’a waraanaa isaan irraa guuranin beenne,” jedha warrii lafaa.
Waraanii kun achum aanuma Mooyyalee keessaa gara Goofaatti dabre achilleetti wal hadhan. Goofii ammoo Mooyyalee irraa km 30 fagaata.
Itti gaafatamaan odeeffannoo mootummaa nannoo Oromiyaa obboo Addisuu Areggaa waraanii naannoo Somaaleetii dhufe lafa Oromiyaa jala jirtu dhufee nama loluu ya dhageennee nama miidhame gargar baafachuutti jirraa jedha.
Mi’ii waraanaa waraanii Liyuu Poolis kun namaan hadhe jedhan baazuqaa, matriyeessa,bombii fi waan akka akkaati.Waraana Liyuu poolsi kana amma Caamuqi keessaa ya hadhanii baasan jedhani.
Namootni meeshaa adda addaa hidhatanii naanoo Oromiyaa asi cehanii balaa dhaqqabsiisan kun saaxilmaluutti jirra jira. Nagaa ummata keenyaa kabjiisuun dirqa nurraa eegamu hin baana” jedha obboo Addisuun.
Akka obboo Addisuun jedhutti wal dhabii daarii Soomaleetii fi Oromiyaa akkuma riferendemii bara 1997 irratti walii galaniin fala argata.
Ummatii Somaalee fi Oormoo ammoo akkuma durii nagaan waliin jiraata jedha.


text:
Kora wagga Kutaa ABO Austraaliaa
Konferensii Hawasa Oromoo Australia fi
Guyyaa Gootota Oromoo
Konferensiin Hawaasa Oromoo Australia Sanbat-duraa (Saturday), Caamsaa (May) 02, 2009 magaalaa Melbourne keessatti gaggeessama. Itti aansees guyyuma kana Guyyaan Gootota Oromoo kabajama. Akkuma beekamu, Guyyaan Gootota Oromoo, hawaasa Oromoo Australia jiraatan maraan tokkummaa fi gamtaadhaan kabajama. Kanaaf guyyaa fi sa’a armaa gadiitti akka argamtan kabajaan isin gaafatna.
Konferensii kun:
* Haala qabsoo bilisummaa Oromoo har’a keessa jirtuu fi egeree
* Dhimma addunyummaa fi Qabsoo Bilisummaa Oromoo
* Dhimmoota Oromoo, Oromummaa fi Oromiyaa laalchisee marii guddaatu gaggeessamuuf eegama.
Qophii Guyyaa Gootota Oromoo fi Galgala buhaarsaa:
* Gartuun Aartistoota Oromoos hirmaatuudhaan wallisoota qabsoo fi aadaa Oromootiin guyyaa seena qabessaa dhaadhessu
* J/ Gaashuu Lammeessaa MGS fi BBA AB
* J/ Dr. Bayyaan Asoobaa MGS fi Afaan-yaa’ii ABO
* J/ Gammachuu Fayyeeraa I.A. D.T. WMT
Guyyaa: Caamsaa/May 2, 2009
Sa’a: 1:00 wb(pm) – 6:00 gl(pm)
Bakka: Victoria University, Ballarat Rd, Footscray
Guyyaa: Caammsaa/ May 2, 2009
Sa’a: 6:30 gl(pm)-11:00wr(pm)


text:
Garee Mo’u | Muddee 30, 2017
Kutaa – II
Erga Minilik fedhii uummataan osoo hin taanee humna waraanaan Itiyoophiyaa har’a jirtu kana gadi dhaabee jalqabee, mootummooti Itiyoophiyaa angootti dhufan hundi, Itiyoophiyummaa fi tokkummaa Itiyoophiyaa kan hin lallabin hin jiran. Mootummaan Wayyaanees sanuma afaaniin labsee angootti dhufe. Kan dhabame garuu tokkummaa uummatootaa osoo hin taanee mirga dimookraasii fi kabajamuu mirga dhala namaati.
Obbo Lammaa Magarsaa maaltu adda isaan godha laata?
Mootummaan Wayyaanee sababa guyyaa ayyaana Sabaa fi Sablammootaa kabajuu jechuun wagga-waggaan naannoo gara garaatti uummata filee walitti yaasuun dhiichisaa akka jiru beekkamaadha. Obbo Lammaan maqaa uummata Oromoo fi uummata Amaaraan namoota qubaan lakkaawaman Bahir Daaritti geessee maqaa tokkummaan, ”Itiyoophiyummaan suusii” dha, “Itiyoophiyummaan dhiiga irra dabree onnee keessa nu jira” jechuun dhiichisaa ture kun, mee kan mootummaan isaanii wagga waggaan godhu san irraa maal adda jira.
Qabsoon ummata Oromoo ABO fi Qeerroo Bilisummaa Oromoon gaggeeffamaa jirus tahe, qabsoon gartuu kamiinuu biyya Itiyoophiyaa keessatti gaggeeffamaa ture fi ammallee itti jiru, sirna cunqursaa mootummoota abbaa hirree irratti malee takkaa uummata irratti xiyyeeffatee hin beeku. Ummatoota gidduutti waraannis banamee hin beeku. Rakkoon tokkichi dhihoo kana uummata Oromoof uummata Somaalee walitti buusellee waldhabbii uummatoota gidduutti tahe osoo hin taanee, shira mootummaan obbo Lammaa Magarsaafaa qooda keessaa qaban, daba mootummaa EPRDFn xaxamee ummatoota bara hedduuf nagana waliin jiraachaa jiran walitti buusee dha.
Obbo Lammaanfaa umurii aangoo mootummaa wayyaanee dheeressuuf ofumaaf abidda qabsiisanii uummata ficcisiisaa, karaa biraa ammo maqaa tokkummaa uummata Oromoo fi uummata Amaaraan tooftaa dulloomaan uummata sobaa jiran. Qabsoon uummati Oromoo fi uummatoota biroos Itiyoophiyaa keessatti gaggeeffamaa jiru, cunqursaa bifa hundaa dhabamsiisuudhaan mootummaa abbaa-irree kana of irraa buqqisanii sirna dimookraasii dhugaa gadi dhaabuudhaan, ummatootni Itiyoophiyaa hundumtuu dhiibbaa tokko malee hiree ofii ofiin murteeffachuu hojii irra oolchuu dandayuu dha. Hiree ofii ofiin murteeffachuun ammoo wal qixxummaa fi jaalala uuma malee mirga saba kamiillee yaaddoo keessa hin galchu. Kanaafuu obbo Lammaa Magarsaa fi gareen isaa rakkoon uummatoota Itiyoophiyaa gidduutti kan uumame fakkeessanii, qabsoo uummatooti gaggeessaa jiran ukkaamsuuf yaaluun haxxummaa laga hin ceesifne dha. Kanas uummani Oromoo fi qabsa’onni Oromoo hundi hubachuu qabu.
Akkasumas Obbo Lammaan Oromiyaa keessa oliif gadii deemanii uummata walitti qabuudhaan, takka artistoota Oromoo, takka Atileetota Oromoo warra qabsoo Oromoo keessatti wareegama guddaa kafalaa har’a gahan, afaan damma dibatanii itti dhihaachuudhaan, akka waan uummatni Oromoo walii isaa gidduutti tokkummaa dhabee rakkachaa jiru tokkotti waa’ee tokkummaa yeroo lallaban dhagahama. “Kan si morodetu na qare” jedha uummatni Oromoo obbo Lammaadhaan. Uummatni Oromoo akka sabaatti tokkummaadhaan ka’eetu mirga isaaf falmachaa jira. Keessumaayyuu waggootii sadan dabran kana uummatni Oromoo, dhiiraa -dubartii, jaarsaa-ijoollee, baha-lixa, kaaba-kibba osoo hin jennee bakka tokkotti meeshaa waraanaa tokkollee osoo hin qabaannee, tokkummaasaatiin ka’ee mootummaa Wayyaanee(kan obbo Lammaa Magarsaafaa) jilbeenfachiisee, biyyicha bulchuu dadhabuu irraa labsii hatattamaa labsuudhaan biyyaa guutuu bulchiinsa humna waraanaa jala akka galuu kan taasisee dha.
Akka mootummaa Wayyaaneetti, uummati Itiyoophiyaa , waggooti sadan dabran kana mootummaa irratti fincilanii kan qabsaawaa jiraniif, sababa kiraay sassaabdotaa, kontrobaandistotaa fi hanqina gubboo fudhachuu dha malee rakkoon siyyaasaa biraan hin jiru jechuudhaan mootummichi farra dimookraasii fi abbaa irree tahuu isaa dhoksuu barbaadu. Rakkoon kunis kan furamuu dandayu haromsa gadifageenyaan(Xilq-Tahaaddisoo”n) taha jedhanii uummata sobaa jiru. Mootummaan obbo Lammaa Magarsaas rakkoo biyyicha mudate ilaalchisee ergaadhuma mootummaa wayyaanee kana uummata keessa deemanii sobaa jiran malee jijjiirraan isaan fidan takkalleen hin jiru.
OPDOn yeroo ammaa kana qama mootummaa EPRDF (mootummaa Itiyoophiyaa) ti moo miti? Dhuguma mootummaa EPRDF waliin waldhabbii qabaa? Yoo waldhabbii qabaate akkamitti waliin mootummaa gaggeessaa jiran? Ummatni oromoo karaa Oromiyaa bahaa, kibbaa fi kibba bahaa, daba mootummaa wayyaaneetiin waraanni itti banamee namni hedduun ajjeefamee, kumaatamaan kan lakkaawaaman qaamaa hir’atanii, 50000 ol kan tahan qe’ee isaanii irraa buqqaa’anii jiru. mootummaan obbo Lammaa magarsaa biyya hin turree? Walfakkeessaan obbo Lammaanfaa uummata keenya jedhanii imimmaan nyaachaa boo’uu yaalan kun maal jechaa dha? Waraana uummata Oromoo irratti bansiisanii ka’anii boo’anii maraachuun kun waraana isaan hinbeeknetu banamee jechaa jiruu laata? Humni waraana uummata Oromoo irratti bane biyya alaatii dhufee? Mootummaan Itiyoophiyaa hoo humna nagayaa biyyaa eegu hin qabduu? Hinqabdu taanaan mootummaan hin jiru jechuu dhaa? Mootummaan jira taanaan mootummaan OPDO fi mootummaan Abdi Ille qaama mootummaa Itiyoophiyaa mitii? Qaceen ofumaa dhooftte/rukuttee dursitee iyyiti” kan jedhan san tahe. Uummati keenyaa osoo rakkoo guddaa duula waraana kanaan irra gahe keessa jiruu, mootummaan OPDO daldala siyaasaa akeeka godhachuun daranuu uummata gowwoomsee mootummaa wayyanee mormii uummataan caccabee jilbeenfachaa jiru lubbuu itti horuuf akka saree maraatte olii fi gadi kaachaa jira.
Gartuun obbo Lammaa Magarsaa, “Haaromne” jedhanii kan uummata Oromoo sossobaa jiran maal akka tahe, ajjeechaa humni ittisa rayyaa mootummaa EPRDF Muddee 11, 2017 Calanqootti, uummata Oromoo irratti gaggeessee irraa hubachuun nama hindhibu. Obbo Lammaan karaa tokko uummata Oromoo malee gooftaa biraa hinqabnu jedhanii uummata Oromoo sobaa, kara biraa humni waraanaa federaalaa Oromiyaa seenee, Calanqootti gochaa duguuggaa sanyii uummata Oromoo irratti yeroo gaggeeffamu, mataan waajjira beeksisii Oromiyaa kan tahe obbo Addisu Arega Kitessa garuu, maddi rakkoo kanaa dargaggoota Oromoo/Qeerroo akka tahe fakkeessuuf, “Qabsoo miiraa fi bifa jeequmsaan gaggeeffamu irraa of qusaadhaa, aarsaa hinbarbaachiifne nu kafalchiisaa” jedhee, dargaggoota Oromoo/Qeerroo sodaachiisuudhaan fuula Face book isaa irratti barreessee ture. Egaa akka Obbo Lammaan afaan mi’eeffate uummata Oromoo malee gooftaa biraa hin qabnu jedhu osoo hin taanee, gooftaa biraa qabaachuun isaanii akkasitti ifatti mul’ata.
Akkasumas mootummaan Wayyaanee rakkoo isa mudate kanaan baaraguudhaan Haaromsa gadifageenya/“Xilq- Tahaaddisoo” kan jedhamu karoorfatee, keessumaayyuu bakka diddaan uummataa itti hammaatee ture, naannoo oromiyaa fi naannoo Amaaraatti karoora isaa kana akka hojii irra oolchaniif ergamtootaa isaa kana bobbaafatee lubbuu mootummichaa dheerreffachuuf wixxifachaa jira. Kanaafuu isaanumaanuu kan akka gadi bahan isaan godhe, qabsoo uummatni Oromoo bakka takkatti waliin sosso’ee gaggeesse tahuu obbo Lammaan osoo beekanii miliqqee taphachuu barbaadu. Wayyaaneen kufaatii irra gahaa jiru baraarfachuuf, shira xaxxee qaruuxummaa obbo Lammaafaa bobbaafatte kana hubachuun uummata Oromoo kan rakkisu miti.
Tokkummaa Oromoo obbo Lammaan dubbachaa jiran garuu, tokkummaa uummatni Oromoo jaarmiyaa isaanii OPDO waliin godhachuu qabuu dha. Kanas taanaan uummatni Oromoo, nam-tokkee miseensota OPDO irraa akka Oromootti jibba tokkoollee hin qabu. Dhaaba OPDO akka dhaabaatti garuu Wayyaaneetu akeeka ofiif tolfate waan taheef, hariiroo mootummaa Wayyaanee waliin qabu haga hin kutinitti tasuma kan ofitti hinfudhane tahuun beekkamuu feesisa.


text:
Yuunversiitii Wallaggaa keessatti barattoonni Oromoo maqaa Oromoo ta’an duwwaaf caalmaattimmoo sababa gaaffii mirgaa gaafatan duwwaaf shakkamanii akka ari’amaniif maqaan isaanii ba’uun maxxanffamaa jira.
Warraaksa biyyaalessaa mooraa yuunversiitii wallaggaa keessatti belbelaa jirutti kan rifate mootummaan wayyaanee barattoota moorichaa maqaa barattoota qindeessitan akkasumas jeequmsa kaastan jedhuun sabboontota ilmaan oromoo heedduu maqaa isaanii akka ari’amaniif qabxii barnootaa isaanii GPA waliin baasuudhaan mooricha keessatti baasee maxxansaa jira.
Kanneen keessaas:
1,Keeraaj mootummaa
Barataa ciivil injiineriingii waggaa shanaffaa kan ta’e
2,Barataa Daandii Darajjee
Barataa Civil injiineriingii waggaa 4ffaa kan ta’e
3,Barataa Gammachiis Tolosaa
Barataa Civil Injiineriingii waggaa 5ffaa kan ta’eedha.Barattoonni kunneen sababa oromoo ta’an duwwaaf akkasumas sababa gaaffii mirga Abbaa biyyummaa gaafatan duwwaaf maqaan isaanii akka ari’amaniif baafamee maxxansamee jira.Addattimmoo Humni agaazii Ooraaliin tokkoo fi paatirooliin Sireeffii 3 guyyaa kamisaa galgala keessaa naannoo sa’a 2:30 irratti humnaan cabsuun mooraa yuunversiitii wallaggaatti olseenuun mooricha keessa dhuunffatee jira.Waraanni agaazii kun kora bittinneessaa oromiyaa guutummaan guutuutti mooraa keessaa ari’uunsaa beekamee jira.
Barattoonni moorichaas dhaadannoo:
*hanga barattoonni kunneen barnootatti deebi’anitti hin barannu
*Hanga COCn baratootarratti dirqamaan gad buufame guutummaatti ka’utti hin barannu.
*Humni agaazii mooraa nu dhuunffate hanga nurraa ka’uttis hin barannu jechuun tokkummaadhaan diddaa isaanii itti fufanii jiraachuu qeerroon mooraa yuunversiitii wallaggaarraa gabaasanii jiru.
Hanga ammaattis sababa agaaziin mooricha dhuunffateef barattoonni mooraa yuunversiitii wallaggaa keessaa barattan guutummaan guutuutti dormii gad lakkisuun ba’anii akka jiranillee maddeen itti dabaluun gabaasanii jiru.
Yuunversiitii Wallaggaa keessatti barattoonni Oromoo maqaa Oromoo ta’an duwwaaf caalmaattimmoo sababa gaaffii mirgaa gaafatan duwwaaf shakkamanii akka ari’amaniif maqaan isaanii ba’uun maxxanffamaa jira.


text:
Home » Oduu » Tarkaanfii WBO » WBOn Goodina Shawaa Kaabaa Keessa Sossoo’u Diina Haleele
By admin on November 20, 2012.
(Madda Oduu ABO/MOA/Sadaasa 18,2012) Sadaasa 14,2012 humni WBO Risaa jedhamuu, Godinaa Shawaa Kabaa Ona Qinbibit Ganda Darmaa bakka Dirree jedhamee beekamutti qondaalota Wayyaanee 3 ummata hiraarsuun beekaman irratti tarkaanfii maayyii fudhate.
Tarkaanfii galagala wb sa’aa 8:00-tti fudhatame kanaan kanneen tarkaanfii maayyii irratti fudhatame:
- Siyyum Katamaa …..bulchaa Ona Qinbibit
- Masfin Kabbadaa…..miseensa poolisaa
- Aschaaluu Tesfaayee …miseensa poolisaa ti.
Humni WBO tarkaanfii kana fudhate kana malees qawwee AK 47 (Kilaash) tokkoo, matrayyeessa tokkoo fi Shigguxii tokko irraa booji’uun dantaa qabsoo bilisummaa Oromoo ABOn hogganamu irra akka ooflfamu taasisee jira. Kana waliin humni WBO tarkaanfii kana fudhate mirgi abbaa biyyummaa ummata Oromoo guutummaatti hanga kabajamutti diinaa fi jala deemtoota diinaa irratti tarkaanfii fudhatuu kan itti fufu tahuu ummata naannoo hubachiisee jira.
I.U.Of!!


text:
Yeroo ammaa kana kan Ummata Oromoo ajjeessaa fi lafa irraa ficcisissa jiru Wayyaanee Ottuu hin taanee Oromoo dhuma mataa isaati. (Oromootu Oromoo Ajjeechisiisee).Itti gaafatama guddaa kan fudhauu qabu Oromoo mataa isaa ta úu qaba. Lammaffaa irratis hojjiin hojjachamuu qabu tokko jirraachuu kan qabu ture Oromoon kunummitti Ummata issaa irrati dhukaassuu dhiisee qawwee issa gara diinaa irrati akkamitti garagalichuu qaba kan jedhuu irrati hojjatamuutu irra jira ture karaa Maas Miidiiyyaalee Oromoo hundda irran.
Rabbii isinitti haa mulidhisu kinnoo wagaa 6 ni ta´aa erga Barattonnii Oromoo fi Qeerroon Oromoo harka duwwaa bahanii wayyaannee isa amma afaanitti ykn funyaanitti hidhatee faana walfalmaafii lubuu isanii dhabaa turan. Mee itti yaada.
1. Hidhatoota wayyaanee keessa harka meeqatuu Hidhatoota ykn Loltoonni Oromoo harka meeqatuu jira jedhamee yoo gaafatamee harka 100 keessa harki 60 ol Saba Oromoo itti.
2. Akkuma biyyattii Ethiopia jedhamittu keessatti hojjattoonni Sadarkaa xiqaa fi Wardiyyoonni Oromoo dhaa. Ykn Zabanyaa akkasumas Waridiyaa ykn egduu wajjira tokko fi namoota aangoo irra jiraniidhaa. Kana jechuun moo namoonni kun hundaa Hidhata ykn Qawwee ofi harkaa qabu.
Erga Qawwee ofi harkaa qabanii, akkasumas kan ergaa gadi itti kennee Ummata Oromoo ficcisiisuu ta´ee, kan du´aa jirus kan ajjeesisuus erga Oromoo ta´ee mee bakka kamitti hojiin hojjatamee? Xiinixxaltonni, beekitonni, Maasimiddaaloonni Oromoo dhimma kan irrati hojjachuu maaf dadhabamee?
Biyya garaa garaati waligahiiniifi hiriirri nagaa ni bahama. Garuu kun jijiirama tokko illee fijjisiisuu hin dandahaminnee. Akkasums hojiin Gabaa lagaa lagannoo biyyatti keessati taasifamaati jira. Kun hundaa mootummaa Wayyanee akka miidhuu ni beekinna garuu Mootummaa haa midhuu malee irra caala garuu kan miidhamaa jiru Ummata Oromoo isa homaa hin qabinneefi harka dhuwwaa jirudhaa.
Garuu akka salphaatti mootumaa wayyaaneen Tarkaaniif ajjeechaafii murtoo angoo gad dhiisisu kan danda´amuu falaa saliphaa kan ta´uu danda´uu tokko Loltota Oromoo waraana keessa jira, Poolisii Oromia, Lammii Oromoo Poolisii Fedeeraalaa keessa jiran, Lammii Oromoo Waardiyyaa ta´anii Waajjiran hundaa keessa jiraniif hundaa dhaamissa guddaa tokko dabarisanii hojjii guddaa hojjachuun ni danda´ama ture.
Bakka tokkotti hidhataan Lammii ykn Saba Oromoo tokko Lotoota Agazii Ykn Loltoota Federaalaa akkasumas nama qaama mootummaa ta´ee Ummata ficcisiisa jiru irrati tarkaanifii ajjeechaa otuu raawwatamee mee maal gootee wayyaneen qofti Oromoo ajjeesuufi fixuu dandeessi?
Akkuma beekamuu yeroon amma kana keessa Second tokko keessati oddeefannoo gahaa ta´ee argannuudhaafi hojjii irra olichuu kan dandeenyuu dhaa. Kanaafuu caraa argameefi maasimidiyya argameen hunda dhaamissi akkanaa kun hojjii irra oluu qaba. Fakeenyaafi Loltoota Wayyaanee tokko keessati Sabin Oromoo tokko dhukaassa bannee Otuu loltoota wayyanee 20- 30 si´a tokko fixxee isaafi kabaja fi beekumissa maqaa isaatiif saba isaatiifis galimeesisa ture. Asi irrati waan irraanfachuu hin qabinne tokko enyuu gaafa Loltuu wayyanee ta úuf murteessee mana isaa irraa bahuu gaafa tokko akka du´uu murateefi ofi amanisiisee mana isa irraa baha. Haa ta´uu malee amma moo gaafa lammii isaa akka hin taanee keessa jiruufi dhaa íiminni Umuriin hin geenyee raasaasa wayyaneedhaan dhahamanii gaafa ajjeefamani maaf garaan hin arree? Maaf Seenaa tokko hojjachuun maaf dadhabamaa? Silaa hoo guyya guyyaadhaan naminni du´aa maaf tokko ajjeesanii du úun dadhabamee? Oromoon naminni amma kanaa du´ee jechuu qofa maaf dhagahamaa? Oromoon ajjeesee du´ee jechuun maaf hin dhagahaminnee ykn maaf hin barannee?
Akkasumas Oromoon tokko kan ( Air Force) keessa Jettii Balaliisuu maaf dhabama? Kun garuu akka carraa ta´uu ni dadida´aa haalli akka nutti yaanneeti ta´uuf ni ulfaata, haala Bomb itti argatuu qophaa ta´uu kun illee salphaa mitti garuu gara fuunduraatti kana hundaa carraan ta´uu akka qabu ummaniis , hojjatoonnis fi Moottumaan illee beekuu qaba. Wayyaneen haala akkanaatiin rifannaan ajjeechaan ishiin ajjeesituu akka dhaabachuu qabu fi dafitee illee rakkoon cimaa tokko dafee ishii hin muudatiin angoo gadii dhiifitee akka bahuu dandeesuu illee dhiibbaa irrati fiduu ni danda´aa.
Kanaafuu Namoonni Firoota bakka amma maqaan dhahamee keessa qabiddanifii beekitan hundaa ergaa kana isaniifi dabarsuufi irrati hojjachuun dirqama. Sababiin isaa yeroo amma kana Oromoon Loltuu qabaatee wayyanee ummata keenyaa fixaa jirtuu irraa dhuuwwuun hin danda´aminne waan ta´eefi Gabaa Laganaafi mana keessaa bahuu dhabuun wayyaanee irrati dhiibbaa tokko illee hin fiduu.
Ummanni gabaa Laganna kana fi mana keessa bahuu dhiisuu kana illee ji´aa tokko illee otuu godhee wayyaaneen waan ishii dhaaf ta´uu kan wagaa 100 tokkoo itti fayyadamuu dandeessu duri Oromia irraa saamattee ofi qopheesitee jirti. Kana waan ta éef Umata isa homaa hin qabinne qofatuu midhama jechaadha. Kanaafuu Mootummaan wayyaanee kan rifachuufi dadhabuu kan danda´uu hidhatoota Oromoo qaama mootummaa keessa jiran hundaa irraati hojjachuu, akka qawwee ykn hidhata hin baafannee irrati hojjachuu. Mootummaa kana irrati duuluun fi dhimma akkanaa irrati hojjachuun barbachissaadha.
Nadhani


text:
Biyya Faransaayitti Bulchiinsi naannawa Isere June 2016 dubartii muslimaa dhalootaan Aljeeriyaa taate sirna kenniinsa lammummaa irratti qondaala harka fuudhuu diduu isiitiif paaspoortii lammummaa Faransay dhoorkate. Dubartiin abbaan warraa isii lammii Faransaay tahe tun, April 2017 mana murtii Ol’aanaa dhimma bulchiinsaatti “qondaalticha harka fuudhuu wanti dideef waan amantiin kiyya na dhoorkuuf” kanaafuu mirgi lammummaa argachuu naaf haa kabajamu jechuun ol iyyatte.
Manni murtichaa Khamiisa dabre April19/2018 “gochi dubartii tanaa hawaasa Faransaayitti madaquudhaaf fedhii dhabuu isii mullisa” jechuun murtii bulchiinsa nannichaa deeggaruun kan murteesse tahuu AFP gabaase. Haata’u malee manni maree naannichaa murtiin manni murtii ol’iyyannoo dubartii tana irratti kenne sirrii miti jechuun kan qeeqe tahuu gabaasni arganne ni mul’isa.


text:
08.02.2008
Madda Oduu ABO
Gootichi WBO Amajjii 25/2008 Godina Harargee Bahaa Ona Burqaa Tirtiraa Laga Raammis bakka Malkaa Dhaddachaatti, lola waraana wayyaanee irratti adeemsiseen 8 ol ajjeesee 10 ol madeessuusaa ajaji WBO Godina Bahaa beeysisee jira.
Waraanni Bilisummaa Oromoo Godinaa Bahaatti waraana wayyaanee irratti tarkaanfii fudhateen loltoota diinaa 18 ol hojii ala taasise.
WBOn tarkaanfii diina irratti fudhate kanaan, qawweelee, rasaasotaa fi meeshaalee gara garaa diina irraa booji’uun dantaa qabsoo bilisummaaf Oromoof oolchuun beekameera.
Humni diinaa WBOn haleelamee kanneen du’aa fi madaa irraa hafan, adda adda faca’ee akka baqates oduun ajaji WBO Godina Bahaa irraa nu gahe kun dabalee adeesseera.
Tarkaanfiin WBO sirna diina ummataa ta’e TPLF/EORDF irratti kan itti fufu tahuu ajajaan WBO hubachiiseera.


text:
Kaataalooniyaan 'Ispeeniin gargar bahuuf mirga gonfatte'
Hogganaan Kaataalaan Kaarles Pujidamoon, rifarandamii falmisiisaafi jeequmsaan guutame booda naannoon isaanii biyya tokko ta'uuf mirga akka goonfatte dubbatan.
Sagalee tokkoon bilisummaa labsuufis karaan banameeras jedhan.
Angawoonni akka jedhanitti, namoota filachuuf galmaa'an keessaa %42.3 qofatu argame. Haata'u malee filannoo Dilbataatin, %90 bilisummaa deeggaraniiru.
Manni murtii heeraa Ispeen filannoo kana seera qabeessa miti erga jedhee booda, poolisiin biyyattii namoonni akka hinfilanne gochuuf, humna fayyadamuun namoota dhibbaan lakka'aman miidhaniiru.
Wiirtuulee filannootti, ofisaroonni waraqaa fi korojoo filannoo fudhataniiru.
Gama biraatin ammoo, waldaaleen daldalaa 40 ol Kaataalaan keessatti argaman, 'sarbamuu mirgaafi bilisummaa olaanaa' sababeeffachuun gaafa Kibxataa diddaa agarsiisuuf kutataniiru.
Magaalaa guddittii naanichaa kan taate Baarseloonaatti, deeggartoonni bilisummaa hawwan, Dilbata galgala walitti qabamuun, alaabaa sochoosuunii fi faaruu Kaataalaan faarsuun dabarsan. Akkasumas warri bilisummaa jaraa hin deeggarru jedhanis, Baarseloonaa dabalatee magaalota Ispeen garagaraa keessatti mormii dhageessisan.
Jeequmsi maal fakkaata ture?
Mootummaan Kaataalaan namoonni 800 ol walitti bu'insa kanaan miidhamaniiru.
Monisteerri biyya keessaa Ispeen waan jedhe, poolisoonni 12 miidhaman, akkasumas namoonni sadis qabamaniiru. Kana malees, wiirtuuleen filannoo 92 cufamaniiru.
Jiroonaatti, poolisiin humna bittineessaa wiirtuu filannoo Obboo Pujidamoon keessatti filachuuf turanitti humnaan galuun warra keessa jiran baasan. Obboo Pujidamoon booda wiirtuu biraatti filatan.
Viidiyoon TV irraa argame, Jiroonaatti poolisonni ulee fayyadamuun hojjettoota hawaasa ittisaa turan ennaa reeban agarsiiseera.
Kantiibaan Baarseloonaa Ada Kolaawu, gocha poolisni uummata 'ittisa hinqabne' irratti raawwatan balaaleeffataniiru. Ministeerri Muummee Itti aanaan biyyattii Soraya Saenz de Santamaria garuu, poolisoonni haala 'ogummaawwaa fi sirrii ta'een' gahee isaanii bahaniiru jedhan.


text:
Qondaaltonni olaanoo duraanii Kaataalaan abbaa seeraa Beljiyeemin gadhiifaman
Hogganaan duraanii Kaataalaan Kaarles Pujidamoonii fi minsitiroonni duraanii afur abbaa seeraa Beljiyeem dhimmicha qorataniin bilisa akka bahan murtaa'e.
Abbaan seeraa kuni akka jedhanitti hoggantoonni duraanii eeyyama malee biyyaa bahu hin danda'an.
Ajaja hidhaa gamtaa Awurooppaa abbaa seeraa Ispeeniin gaafatame hordofeeti hoggantoonni kunneen poolisii Beljiyeemiif harka kan kennan.
Obbo Pujidamoon Kaataalaan bilisummaa waan labsite mormuun Maadriid bulchiinsa kallattii waan dabarsiteef Beljiyeemitti baqatani.
Haga dhaddachi haqaa Ispeen jiraatutti hin deebi'u jedhani ture.
Hoggantoonni shanan fincila, dubbi ummata kakaasuu fi baajata ummataa qisaasessan jedhuun himataman.
Hoggantoonni duraanii kunneen mana murtii Beeljiyeem argamutti guyyaa 15 booda dhiyaatu.
Hoggantoota kana Ispeenitti dabarsite kennuuf Beljiyeem guyyoota 60 qabdi, seera irratti mormiin yoo hin dhiyaanne garuu isa dura dabarfamani kennamuu danda'u.
''Waajjira abbaa-alangee Biraasalsin waaree booda gaafatameen namoonni hunduu yeroof akka hidhaadhaa gadhiifaman abbaan seeraa dhimmicha qorataan eyyamaniiru,'' jedha ibsi waajjira abbaa-alangee Beljiyeem.
Dhaabni siyaasaa obbo Pujidamoon akka jedhetti of-dabarsani poolisiif kan kennan ''adeemsa seeraa baqachuuf osoo hin taane falmachuufi. Kunimmoo Ispeenitti shakkisiisaa ta'uus Beljiyeemiti ta'uu danda'a.''
Ministirri muummee Ispeen Maariyaanii Raahoy torban darbe Kaataalooniyaa irratti bulchiinsa kallattii dabarsaniiru. Obbo Pujidamoon aangoo irraa buusuun paarlaamaan Kaataalaan akka diigamus taasisaniiru.
Hoggantoonni shanan poolisii federaalaa Beljiyeemiif harka kan kennan yoo ta'u abukaatoowwan isaaniis waliin jiru.
Gaafa Dilbataa magaalota Kaataalaan garaa garaatti hidhamuu hoggantaa kanaa mormuun mormiin taasifamaa ture.
Namoonni siyaasaa saddeet himata walfakkaataa hoggantoonni kaan himatamaniin qoratamaa jiru.
Isaan alatti, rogeeyyonni lama hidhamani qoratamaa jiru.


text:
Miidiyaaleen guddina biyyaafi ijaarsa sirna diimookiraasii keessatti shoora olaanaa taphatu. Guddina biyyi tokko galmeessisaa jirtu hawaasa hunda walqixa hubachiisuun kaayyoo miidiyaa keessaa isa tokkodha. Miidiyaan biyyoota guddatan keessatti mootummaa 3fa jedhamee beekama. Miidiyaan sagalee ummata bal’aa ta’uun alatti riqicha mootummaafi ummata walqunnamsiisudha. Miidiyaan akkuma nagaa buusuu keessatti shoora qabu, balaa buusuufis humna guddaa qaba.
Tibbana naannawaa daangaa Oromiyaafi Sumaalee Itoophiyaatti walitti bu'iinsa daangaa naannolee lameen gidduutti uumameen walqabatee jeequmsa dhaabbilee barnoota olaanaa biyyattii keessatti uumame qixa sirriin gabaasuurratti miidiyaaleen hanqina guddaa uumaniiru. Haaluma walfakkaatuun walitti bu’iinsa aanaa Bunnoo Beddelleetti ummata Oromoofi Amaaraa gidduutti uumamee ture miidiyaaleen suuraafi viidiyoo dharaa agarsiisuun qooda jeequmsa qabanneessuu daran hammeessuuf yaalanis turaniiru. Torban darbe Abbaan Taayitaa Biroodkaastiingii Itoophiyaa haala tamsaasa oduu dhimma wayitaawaa biyyattii ilaalchisee qaama dhimmi ilaallatu waliin marii adeemsisuusaa ragaan Tajaajila Oduu Itoophiyaarra arganne ni ibsa.
Haaluma kanaan miidiyaaleen tokko tokko dhugaa qabatamaan lafa jiru caalaa oduu burjaajjessaa saboota, sablammoofi ummattoota biyyattii gidduutti shakkiifi jibba uumuu tamsaasaa turaniiru jedhu Daarekteerri Seeraafi Beeksisaa abbaa taayitichaa Obbo Gizawuu Tesfaayee. Kana malees, murtoowwan mootummaan nageenya biyyattii bakkatti deebisuuf dabarsaa ture tamsaasuarraas miidiyaaleen of qusachaa turanis akka jiran ibsameera. Bu’uuruma kanaan Dhaabbatni Raadiyoofi Teelevizhinii tokko tokko dhimma biyyaa moggaatti dhiibuun naannoo tokko qofarratti daangeffamaa turaniiru. Kanaafuu, jeequmsa ture daran finiinsuu keessatti gaheen miidiyaalee tokko tokko olaanaa waan ta’eef gochi akkasii biyya ummattoonni garaagaraa wal jaalalaan keessa jiraatan keessatti balaa guddaa ta’uun hubatamee of qusachuun gaariidha.
Miidiyaan biyyattii miidiyaa misoomawaa waan ta’eef raaree hiyyummaa keessaa ba’uuf misooma labsuufi ummata misoomaaf onnachiisuun dirqamasaati. Gama biraan ammoo odeeffannoo haqaafi loogiirraa bilisa ta’e gurra ummataan ga’uu qaba.Odeeffannoon haqaa jiraatus akkuma jiruun gabaasuu dura faayidaafi miidhaasaa madaaluun barbaachisaadha. Biyya ummattoonni adda addaa wal danda’uun tokkummaan keessa jiraatan kan akka Itoophiyaa keessatti tamsaasni odeeffannoo gulaala cimaa gaafata. Kana milkeessuufis miidiyaaleen giddu seentummaa qaamota biroo malee birmadummaan hojjechuu qabu.
Yeroo ammaa ummata biraas ilaalchi dogoggoraa mul’atu ni jira. Miidiyaan biyyattii keessa jiru miidiyaa ummataa ta’us ummatni sagaleesaa dagachuun odeeffannoo dharaa karaa miidiyaalee hawaasa tamsa’niirratti rarra’uutu mul'ata. Maddi ddeeffannoo karaa miidiyaa hawaasummaa qabatamaafi amanamaa waan hintaaneef dogoggoraaf saaxilamoodha. Haa ta’u malee, odeeffannoon miidiyaa ummataan darbu madda amanamaa kan qabuufi eenyuun akka barraa’eefi maaliif akka barraa’ee salphaatti hubachuun ni danda’ama.
Jeequmsa tibbana biyyattii keessatti mudatee tureen walqabatee badii lubbuufi mancaatiin qabeenya hedduu dhaqqabe garri caalu olola dharaa karaa miidiyaalee hawaasaa oofamaa turniin ta’uu yeroo adda addaatti ifa taasifameera. Kana jechuun miidiyaaleen ummataas miidhaa dhaqqabe keessaa qooda hin qaban jechuu miti.
Walumaagalatti, miidiyaaleen biyyattii nageenya biyyattii tumsuufi ijaarsa sirna diimokiraasii babal’isuu keessatti qixa barbaadameen shoorasaanii taphachuurratti hanqina waan qabaniif of sirreessuutu irraa eegama.
Waaqshuum Fiqaaduutiin


text: Hi. Tsag zavtai hun bgaa bishdee ene chat-uudiig bugdii ni unshad suuj bdg.Ene mail horoo niited hurgeh medeellin list bolhoos huviin chat uusgd bdg hayg bish sh de.Heregtseegui mail yavuulhaa bugdeeree dor doroo l bolichih l doo. Shineer burtguuleh gishuuddee contact@xxxxxxxxxxxx mail bichij burtguuleh zaavarchilgaa ogd menejmentiin horoo huvaarilalt hiigd tuhain horoonii darga,nariin bichigtei ni holbogdoh hayg-ii ni ogch bval zugeer bn.Tegehgui blhr ene dotor toorson humuus zondoo yavd bh shig bn.Horoodiin darga, nariin bichig nar horoodiin gishuudtgee tus tusdaa msj-tee hariltsmaar bhiin.Horood niited l hamarsan zuilee l iishee yavuulj bhiig ta bugdees hicheenguilen huseh bn. PLEASE


text:
Hoogganoonni biyyoota miseensota Gamtaa Afrikaa gumii isaanii 29ffaa magaalaa Finfinneetti geggeessataa turan, Kibxata dabre, gaafa Waxabajjii afurii xumuratan.
Mata-dureen yokaan dhimmi ijoon marii sanaa waa’ee dargaggoota biyyoota Afrikaatti invest gochuu yokaan qabeenyaa baasuutti ka fuuleffate yoo tahu, waa’ee wal-dhibdeelee biyyoota Afrikaa adda addaa keessaa furuu dhimma achi cinaatti mariin bal’aan irratti geggeessamaa ture.
Wal-dhibdee Sudaan Kibbaa, Somaaliyaa keessaa akkasumas waa’een wal-muddinsa waraanaa Ertiraa fi Jabuutii gidduus dhimmoota mariin irratti geggeessame keessatti argaman. Keessumaa, waa’ee wal-muddinsa Ertiraa fi Jabutii gidduu ilaalchisee, gaaffii Jabutiin dhiheessite irraa ka’uudhaan akka humni naga-eegumsaa Gamtaa Afrikaa daangaa biyyoota lameenii irratti bobbaasamu kan gurmuun hoogganoota biyyoota naannoo IGAD murteessee yaada dhiheesses ilaalanii jiran.
Kana irraa ka’uudhaan akka hoogganaan nagaa fi tasgabii Gamtaa Afrikaa Asmaraatti imalan prezidaantiin Koomishina Gamtaa Afrikaa beeksisanii turan. Hoogganoonni Itiyoophiyaa duraanii lama, mooticha Hayile-sillaasee fi muummicha ministaraa Melles Zeenaawii qooda baay’ee guddaa Gamtichaaf gumaachaniif, siidaaleen yaadannoo akka dhaabataniif murteessee jira. Dhimmoota walga’iin Gamtaa Afrikaa gidduu kana itti fuuleffatee mari’ate irratti As Yunaayitid Isteets keessa ka jiru – Gloobaal Yunivarsitii irraa – barsiisaa fi hayyuu falaasama siyaasaa – Dr. Alemaayyoo Birruu haasofsiisnee jirra.